bombman/thwiki-2026-super-clean-3k huggingface dataset:
เร็ซโตรันเซอเดอร์ฮานา เป็นเครือร้านอาหารจานด่วนเสิร์ฟอาหารปาดัง ก่อตั้งในปี 1972 ปัจจุบันมีมากกว่า 100 สาขาในประเทศอินโดนีเซีย และประเทศมาเลเซีย ประวัติศาสตร์ ร้านอาหารนี้มีที่มาจากเพิงขายอาหารริมทางในเบินดูงัน ฮีลีร์ จาการ์ตา เปิดในเดือนมกราคม 1972 โดย บุซตามัน (Bustaman) ซึ่งอพยพมาจากอำเภอตานะฮ์ดาตาร์ ในปี 1975, เขาขยายไปเปิดสาขาที่สองในร็อกซี จาการ์ตาตะวันตก และตั้งชื่อร้านว่า ซิงงาลังจายา ('Singgalang Jaya') ตามชื่อของเขาซิงงาลัง ระหว่างปี 1975 ถึง 1984 บุซตามัตเปิดร้านซิงงาลังจายาอีกห้าสาขาทั่วจาการ์ตา ในปี 1978 สาขาที่ร็อกซีต้องปิดเนื่องจากที่ดินถูกพัฒนาใหม่ ในปีเดียวกันได้เปิดสาขาใหม่ในราวามางุน จาการ์ตาตะวันออก ภายใต้แบรนด์ เซอเดอร์ฮานา และภายในปี 1995 มีร้านอาหารรวม 10 สาขา ปัจจุบัน สาขาราวามางุน เป็นสาขาเรือธงของเครือ ร้านแรกนอกจาการ์ตาเปิดในนครสุราบายาในปี 1996 จากสาขานี้ มีผู้ลงทุนแฟรนชายส์คนแรกในปี 1998 และเปิดสาขาที่สองในสุราบายาเป็นสาขาแฟรนชายส์ หลังจากนั้นมาจึงเริ่มมีสาขานอกเกาะชวาผ่านแฟรนชายส์ โดยบริษัทจัดส่งเครื่องเทศผสมของบริษัทจากครัวกลางในจีเลอดุก ตราการค้า เซอเดอร์ฮานา ขึ้นทะเบียนเครื่องหมายการค้าในปี 2000 และในปี 2014 ได้นำกฎหมายนี้มาใช้ต่อผู้ลงทนคนหนึ่งที่แยกไปจากบริษัทและเปิดเครือของตนเองภายใต้ชื่อเดียวกันในบินตาโร บริการ ในผลการศึกษาปี 2008 โดย เดอะจาการ์ตาโปสต์ เซอเดอร์ฮานาถือเป็นเครือร้านอาหารจานด่วนที่ได้รับความนิยมสูงที่สุดในประเทศอินโดนีเซีย ในการศึกษาปี 2018 โดยรอย มอร์แกน รีเสิร์ช ค้นพบเช่นเดียวกัน ด้วยจำนวนลูกค้า 28.4 ล้านคนระหว่างปี 2017–2018 โดยเฉพาะจากความนิยมนอกเขตจาการ์ตาและปริมณฑล (ซึ่งเครือร้านอาหารจานด่วนจากต่างชาติอย่างเคเอฟซียังเป็นที่นิยม) ณ ปบายปี 2020 ร้านอาหารมีจำนวนมากกว่า 100 สาขาในเครือ ในจำนวนนี้มี 3 สาขาในประเทศอินโดนีเซีย จ้างงานลูกจ้างรวม 3,000 คน อ้างอิง
สถานีเตินกั๋ง เป็นสถานีรถไฟฟ้าแบบยกระดับในเส้นทางรถไฟฟ้านครโฮจิมินห์ สาย 1 และ สาย 5 ในอนาคต ตั้งอยู่บนถนนเดียนเบียนฟู ในแขวงถั่ญหมีเต็ย ใกล้กับสะพานไซ่ง่อน โดยสถานีเปิดให้บริการเมื่อวันที่ 22 ธันวาคม ค.ศ. 2024 ชื่อสถานีนี้ตั้งตามชื่อของท่าเรือไซ่ง่อนนิวพอร์ต (Saigon Newport; Tân Cảng Sài Gòn) ในอดีต ที่อยู่ใกล้เคียง และปัจจุบันได้กลายเป็นพื้นที่พัฒนาโครงการวินโฮมส์เซ็นทรัลพาร์ก ซึ่งเป็นที่ตั้งของแลนด์มาร์ก 81 ตึกระฟ้าที่สูงที่สุดในประเทศเวียดนาม แผนผังสถานี 2Fชานชาลา ชานชาลา 1 ← สาย 1 มุ่งหน้า (เส้นทางไป) ชานชาลา 2 ← สาย 1 มุ่งหน้า (เส้นทางไป) ชานชาลา 3 สาย 1 มุ่งหน้า (เส้นทางไปซ้วยเตียน) → ชานชาลา 4 สาย 1 มุ่งหน้า (เส้นทางไปซ้วยเตียน) → 1F ชั้นที่ 1 พื้นที่จำหน่ายตั๋ว, พื้นที่ร้านค้า, พื้นที่ฝ่ายเทคนิค, ประตูชานชาลา และประตูตรวจตั๋ว GF ระดับถนน ทางเข้า/ทางออก และพื้นที่ฝ่ายเทคนิค สถานที่สำคัญใกล้เคียง แลนด์มาร์ก 81 / วินโฮมส์เซ็นทรัลพาร์ก เพิร์ลพลาซา ซีไอไอทาวเวอร์ อ้างอิง เตินกั๋ง เตินกั๋ง
เก้าเลี้ยว เป็นตำบลในอำเภอเก้าเลี้ยว จังหวัดนครสวรรค์ เดิมอยู่ในเขตสุขาภิบาลเก้าเลี้ยว ปัจจุบันมีฐานะเป็นเทศบาลตำบลเก้าเลี้ยวตั้งแต่ปี พ.ศ. 2542 ที่ตั้งและอาณาเขต ตำบลเก้าเลี้ยว มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับตำบลหัวดง ทิศตะวันออก ติดต่อกับตำบลหนองเต่า ทิศใต้ ติดต่อกับตำบลมหาโพธิ ทิศตะวันตก ติดต่อกับตำบลเขาดิน ประวัติ เก้าเลี้ยว เป็นตำบลในเขตอำเภอบรรพตพิสัย โดยชื่อมาอาจเพี้ยนมาจากคำว่า 'เก๋าเหลี่ยว' หรือ 'เก๋าเลี่ยว' ที่แปลว่า 'ถึงแล้ว' เป็นคำที่พ่อค้าจีนในอดีตตะโกนบอกนายท้ายเรือว่ามาถึงแล้ว หรือ อาจมาจากความคดเคี้ยวของเส้นทางเดินเรือ โดยเส้นทางแม่น้ำปิงสมัยก่อนนั้น เดินทางออกจากนครสวรรค์ไปได้ 9 โค้ง หรือ 9 เลี้ยว ก็จะมาถึงชุมชนแห่งนี้ กลายเป็น เก้าเลี้ยว ปี พ.ศ. 2489 ได้แยกพื้นที่ฝั่งตะวันออกของตำบลเก้าเลี้ยวจำนวน 4 หมู่บ้าน ได้แก่ หมู่ 6 บ้านหนองแพงพวย, หมู่ 8 บ้านหนองเต่าใต้, หมู่ 9 บ้านยางใหญ่ และหมู่ 10 บ้านทุ่งตาทั่ง ไปตั้งเป็น ตำบลหนองเต่า ปี พ.ศ. 2501 กระทรวงมหาดไทยได้จัดตั้งองค์การบริหารส่วนตำบลเก้าเลี้ยว ก่อนที่องค์การบริหารส่วนตำบลเก้าเลี้ยวได้ยุบและตั้งเป็นสุขาภิบาลเก้าเลี้ยว ตามภาระงานและการจัดเก็บรายได้ นอกจากนี้ได้แยกพื้นที่ฝั่งทิศใต้ของตำบลเก้าเลี้ยวจำนวน 2 หมู่บ้าน ได้แก่ หมู่ 4 บ้านท่ามะขามเอน และหมู่ 5 บ้านมหาโพธิใต้ ตั้งเป็นตำบลมหาโพธิ ต่อมาผู้ว่าราชการจังหวัดนครสวรรค์ได้พิจารณาพื้นที่ตำบลเก้าเลี้ยว เป็นที่ตั้งของสถานีตำรวจ ตลาด อยู่ห่างไกลจากอำเภอบรรพตพิสัย จึงเริ่มเปิดใช้ที่ว่าการกิ่งอำเภอวันที่ 1 ตุลาคม โดยอาศัยห้องแถวในตลาดเก้าเลี้ยวเป็นที่ทำการชั่วคราว และแยกตั้งเป็นกิ่งอำเภอ และปี พ.ศ. 2516 ได้ยกฐานะเป็นอำเภอเก้าเลี้ยว การปกครองส่วนภูมิภาค การปกครองส่วนภูมิภาค ตำบลเก้าเลี้ยวแบ่งพื้นที่การปกครองออกเป็น 5 หมู่บ้าน ได้แก่ หมู่ที่ 1 บ้านเก้าเลี้ยว (ชุมชนบ้านเก้าเลี้ยว 1) หมู่ที่ 2 บ้านเก้าเลี้ยว (ชุมชนบ้านเก้าเลี้ยว 2) หมู่ที่ 3 บ้านหัวดุม (ชุมชนบ้านคลองหัวดุม) หมู่ที่ 4 บ้านแหลมยาง (ชุมชนบ้านแหลมยาง) หมู่ที่ 5 บ้านหาดเสลา (ชุมชนบ้านหาดเสลา) อ้างอิง เก้าเลี้ยว เก้าเลี้ยว
วัดเมืองชุม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ต๋ำ อำเภอเมืองพะเยา จังหวัดพะเยา วัดเมืองชุมตั้งวัดเมื่อ พ.ศ. 2420 ได้รับพระราชทานวิสุงคามสีมาเมื่อ พ.ศ. 2481 ที่ดินตั้งวัดมีเนื้อที่ 3 ไร่ 3 งาน 96 ตารางวา มีธรณีสงฆ์จำนวน 1 แปลง เนื้อที่ 3 งาน อาคารเสนาสนะประกอบด้วย อุโบสถ ศาลาการเปรียญ และกุฏิสงฆ์ กุฎิไม้เคยเป็นที่เรียนของสงฆ์ โดยพระครูอุบาลีเจ้าอาวาสวัดศรีโคมคำ และเจดีย์หินทรายได้บูรณะโดยวัดเองตามยุคสมัย และมีพระพุทธรูปหินทรายที่ตั้งอยู่หน้าเจดีย์ เป็นศิลปะศตวรรษที่ 21 เจดีย์นี้สร้างขึ้นด้วยหินทั้งแท่ง และแกะสลักขึ้นรูปด้วยสกุลช่างพะเยาโบราณมีขนาดฐานกว้างประมาณ 2.5 เมตร สูง 5 เมตร ซึ่งก่อนหน้านี้ได้ประดิษฐานไว้ที่วัดลี หลังจากนั้น 100 กว่าปีให้หลัง ทางพระและชาวบ้านแม่ต๋ำเมืองชุม ได้สร้างวัดเมืองชุมขึ้นแล้ว และได้ไปขอเจดีย์หินทรายจากวัดลีมาประดิษฐานไว้ที่วัดเมืองชุม เพราะว่าวัดเมืองชุมไม่มีเจดีย์ ต่อมาทางวัดเมืองชุมได้สร้างแกะเจดีย์หินทรายจำลองคล้ายกันอีก 1 เจดีย์ เพื่อไว้เป็นคู่กัน โดยตั้งไว้ที่ทางด้านทิศใต้ของวัด เดิมวัดอยู่อีกฝั่งของชุมชนและได้ย้ายมาตรงปัจจุบันร้อยกว่าปี อ้างอิง เมืองชุม
กลุ่ม ซี ของ การแข่งขันฟุตบอลชาย ใน ซีเกมส์ 2025 จะลงเล่นตั้งแต่วันที่ 5 ถึง 12 ธันวาคม พ.ศ. 2568. กลุ่มนี้ประกอบไปด้วย อินโดนีเซีย, พม่า, และ ฟิลิปปินส์. ทีม ตำแหน่งในการจับสลาก ทีม จำนวนครั้งที่เข้าร่วมซีเกมส์ การลงสนามหนล่าสุด ผลงานที่ดีที่สุดครั้งที่ผ่านมา ซี1 25 2023 ผู้ชนะเลิศเหรียญทอง (1987, 1991, 2023) ซี2 32 2023 ผู้ชนะเลิศเหรียญทอง (1965, 1967, 1969, 1971, 1973) ซี3 17 2023 ผู้เข้ารอบรองชนะเลิศ (1991) ตารางคะแนน แมตช์ พม่า พบ ฟิลิปปินส์ ผู้จัดการทีม: ฮิซาชิ คุโรซะกิ ผู้จัดการทีม: มิชาเอล มาร์ติเนซ อัลบาเรซ ผู้ช่วยผู้ตัดสิน: ฮะซัน คาริมอฟ (ทาจิกิสถาน) โมฮาเหม็ด จาอาฟาร์ โมฮาเหม็ด ซัลมาน (บาห์เรน) ผู้ตัดสินที่สี่: อัมมาร์ เอบราฮิม ฮะซัน มาห์ฟูดห์ (บาห์เรน) ฟิลิปปินส์ พบ อินโดนีเซีย ผู้จัดการทีม: มีชาเอล มาร์ติเนซ อัลบาเรซ ผู้จัดการทีม: อินดรา ซจาฟรี ผู้ช่วยผู้ตัดสิน: อะห์เหม็ด ซาอีด อะห์เหม็ด อาลาซัล อาลรัชดี (สหรัฐอาหรับเอมิเรตส์) ฮะซัน คารีมอฟ (ทาจิกิสถาน) ผู้ตัดสินที่สี่: ซาดุลโล กุลมูโรดี (ทาจิกิสถาน) อินโดนีเซีย พบ พม่า ผู้จัดการทีม: อินดรา ซจาฟรี ผู้จัดการทีม: ฮิซาชิ คุโรซะกิ ผู้ช่วยผู้ตัดสิน: โมฮาเหม็ด จาอาฟาร์ โมฮาเหม็ด ซัลมาน (บาห์เรน) ฮัสซัน คารีมอฟ (ทาจิกิสถาน) ผู้ตัดสินที่สี่: อะเดล อะลี อะห์เหม็ด คามิส อาล นัคบี (สหรัฐอาหรับเอมิเรตส์) อ้างอิง กลุ่ม ซี
เทศบาลเมืองบางรักน้อย เป็นเทศบาลเมืองและตำบลในอำเภอเมืองนนทบุรี จังหวัดนนทบุรี ท้องที่เทศบาลตั้งอยู่ฝั่งตะวันตกแม่นํ้าเจ้าพระยา เดิมเป็นพื้นที่เกษตรกรรม ปัจจุบันมีรถไฟฟ้าสายสีม่วงตัดผ่านซึ่งเป็นที่ตั้งของสถานีบางรักน้อยท่าอิฐ และเป็นเขตชุมชน บ้านจัดสรรที่รองรับในด้านแหล่งที่อยู่อาศัยที่สำคัญของจังหวัดนนทบุรี เดิมพื้นที่มีฐานะเป็นสภาตำบลบางรักน้อย ต่อมาได้รับการจัดตั้งเป็นองค์การบริหารส่วนตำบลบางรักน้อย ในปี พ.ศ. 2538 จนกระทั่งได้รับการยกฐานะเป็น เทศบาลเมืองบางรักน้อย ในวันที่ 19 พฤศจิกายน พ.ศ. 2568 ทำให้พื้นที่อำเภอเมืองนนทบุรีมีการปกครองระดับเทศบาลเมืองขึ้นไปทุกตำบล ภูมิศาสตร์ ที่ตั้งและอาณาเขต เทศบาลเมืองบางรักน้อยมีอาณาเขตติดต่อกับเขตองค์กรปกครองส่วนท้องถิ่นข้างเคียงดังนี้ ทิศเหนือ ติดต่อกับเขตเทศบาลเมืองท่าอิฐ (อำเภอปากเกร็ด) มีคลองร่องกร่างและคลองวัดแดงเป็นเส้นแบ่งเขต ทิศตะวันออก ติดต่อกับเทศบาลเมืองไทรม้า มีถนนสายท่าอิฐและถนนวัดเพลง-บางนาเป็นเส้นแบ่งเขต ทิศใต้ ติดต่อกับเทศบาลเมืองบางศรีเมืองและเทศบาลเมืองบางกร่าง มีคลองวังประดู่ คลองแม่น้ำอ้อม คลองบางกร่าง และคลองวัดประชาสรรค์เป็นเส้นแบ่งเขต ทิศตะวันตก ติดต่อกับเขตเทศบาลเมืองบางเลน (อำเภอบางใหญ่) และองค์การบริหารส่วนตำบลบางรักใหญ่ (อำเภอบางบัวทอง) มีคลองแม่น้ำอ้อม คลองวัดประชาสรรค์ คลองบางรักใหญ่เป็นเส้นแบ่งเขต ประชากร ประชากรในเขตเทศบาลเมืองบางรักน้อยตามทะเบียนราษฎร ณ วันที่ 30 พฤศจิกายน พ.ศ. 2568 มีจำนวน 21,245 คน เป็นชาย 9,614 คน เป็นหญิง 11,631 คน หมู่ ชื่อหมู่บ้าน ประชากร (เดือนพฤศจิกายน 2568) จำนวนบ้าน ชาย หญิง รวม 1 บางรักน้อย 697 793 1,490 2 2 บางรักน้อย 332 408 740 1,194 3 บางรักน้อย 3,668 4,501 8,169 846 4 บางรักน้อย 2,082 2,541 4,623 1,068 5 หนองบัว 1,958 2,333 4,291 1,701 6 บางประดู่ 877 1,055 1,932 1,654 รวม 9,614 11,631 21,245 6,465 อ้างอิง บางรักน้อย บางรักน้อย บางรักน้อย
ยุทธการที่ซีดิบุซีด (ปฏิบัติการลมฤดูใบไม้ผลิ - Unternehmen Frühlingswind/Operation Spring Breeze) เกิดขึ้นในช่วงการทัพตูนิเซีย ตั้งแต่วันที่ 14-17 กุมภาพันธ์ ค.ศ. 1943 ในสงครามโลกครั้งที่สอง การสู้รบครั้งนี้เกิดขึ้นในบริเวณรอบเมืองซีดิบุซีด ซึ่งหน่วยทหารกองทัพบกสหรัฐจำนวนมากถูกกองกำลังทหารเยอรมันและอิตาลีโจมตีอย่างหนัก ส่งผลทำให้กองกำลังฝ่ายอักษะสามารถเข้ายึดเมืองสเบตลา (Sbeitla) ซึ่งเป็นเมืองสำคัญทางยุทธศาสตร์ในภาคกลางของตูนิเซียกลับคืนมาได้ การสู้รบครั้งนี้ได้ถูกวางแผนโดยเยอรมันเพื่อให้เป็นการปฏิบัติการสองส่วนคือการรุกและป้องกันเพื่อโจมตีตำแหน่งของสหรัฐในตูนีเซียทางตะวันตก พลเอก ฮันส์-เยือร์เกิน ฟ็อน อาร์นิม ได้คอยบัญชาการหน่วยรบที่มีประสบการณ์หลายหน่วย รวมทั้งกองพลยานเกราะที่ 10 และกองพลยานเกราะที่ 21 ของกองทัพยานเกราะที่ 5 ซึ่งจะเคลื่อนพลไปทางเหนือและตะวันตกสู่ช่องเขากัสรีน ในขณะที่อีกกลุ่มกองกำลังรบหนึ่งจะเข้าโจมตีซีดิบุซีดจากทางใต้ ฝ่ายที่ได้เผชิญหน้ากับการโจมตีคือ กองทัพน้อยที่ 2 ของสหรัฐ ภายใต้การนำโดยพลตรี ลอยด์ เฟรเดนดอลล์ ไม่กี่วันต่อมา การโจมตีของฝ่ายอักษะทำให้กองทัพน้อยที่ 2 ของสหรัฐต้องตั้งรับในตำแหน่งใหม่ด้านนอกเมืองสเบตลา ทำให้กองกำลังทหารฝ่ายอักษะมีเวลาในการเสริมกำลังแนวหน้าใหม่ทางตะวันตกของสเบตลา ความสำเร็จของการรุกทำให้กองบัญชาการสูงสุดของเยอรมันได้สรุปว่า แม้จะมีอาวุธที่ครบครัน กองกำลังอเมริกันก็ยังคงเป็นเป้าหมา่ยที่โจมตีได้ง่ายสำหรับกองกำลังทหารฝ่ายอักษะที่มีประสบการณ์ แต่ความคิดนี้ก็ได้ถูกทำลายลงอย่างรวดเร็วในการรบครั้งต่อ ๆ ไปในการทัพครั้งนี้ อ้างอิง การทัพแอฟกริกาเหนือ
อาลาปาอีวาฮีเน เป็นเจ้าหญิงแห่งเกาะฮาวาย และพระปัยยิกาของพระเจ้าเดวิด คาลาเกาอาและราชินีลิเดีย ลีลีอูโอกาลานี พระนางเป็นหัวหน้าเผ่าหญิงนาฮา ซึ่งเป็นผลจากการสมรสระหว่างพระบิดาและพระธิดาที่หาได้ยากในประวัติศาสตร์ฮาวาย พระประวัติ พระนางน่าจะประสูติในช่วงปลายคริสต์ศตวรรษที่ 18 ก่อนที่กัปตันเจมส์ คุกจะลงบนพื้นดินในหมู่เกาะฮาวาย พระนามประสูติในตระกูลที่ทรงอำนาจที่สุดของเกาะฮาวายในขณะนั้น พระบิดาของพระนางคือคาลานีนูอีอามามาโอ และพระมารดาคือพระมเหสีองค์ที่ 5 นามหัวหน้าเผ่าหญิงนาฮา คาโอลานีอาลีอี พระธิดาของคาลานีนูอีอามามาโอจากคาไปฮี-อา-อาฮู พระมเหสีของพระองค์ พระบิดา (ซึ่งยังเป็นพระอัยกาของพระนาง) เป็นหัวหน้าผู้ปกครอง (Alii Nui) แห่งอำเภอคาอู พระโอรสแห่งเคอาเวอีเคกาฮีอาลีอีโอกาโมกู กับโลโนมาไอคานากา พระโอรสของพระนางคือคามานาวาที่ 2 (ประมาณ ค.ศ. 1785–1840) กับคาเปลากาปูโอกากาเอ ราชวงศ์คาลาคาอัวสืบเชื้อสายมาจากคามานาวา พระโอรสของพระนาง บางครั้งมีการเรียกคามานาวาที่ 2 เป็น คามานาวา โอปิโอ (หมายถึง 'ผู้น้อง' หรือ 'จูเนียร์' ในภาษาฮาวาย) อ้างอิง
การแข่งขันกีฬาว่ายน้ำลีลาในซีเกมส์ 2025 จะจัดขึ้นที่มหาวิทยาลัยอัสสัมชัญ วิทยาเขตสุวรรณภูมิ จังหวัดสมุทรปราการ ประเทศไทย ระหว่างวันที่ 10 ถึง 13 ธันวาคม พ.ศ. 2568 ซึ่งเป็นการกลับมาของกีฬาชนิดนี้หลังจากหยุดไป 8 ปี ประเทศที่เข้าร่วม ตารางเหรียญรางวัล ผู้ได้รับเหรียญรางวัล คู่หญิง เด็บบี โซ ลี่ เฟย์อีเว็ตต์ ชอง แอนน์ 474.5046 ปัฌรวี ชยวรารักษ์วรนันท์ ตุ้มฉายจันทรัสม์ จารุประดิษฐ์เลิศ 381.8808 ฮิลดา ตรี จุลยันดราตาลีตา อามาเบลเล ปูตรี ซูเบอนี 358.8963 คู่ผสม กันตินันท์ อดิศัยสิริบุตรสุพิชญา ทรงพันธุ์พงศ์พิมพร พงษ์สุวรรณ 447.3455 อู๋ ห่าว เจิ้งถัง ไค ยี 324.7920 วัทธิกร เขตหิรัญกนกจันทรัสม์ จารุประดิษฐ์เลิศนิชาภา ตะเคียนนุช 309.1234 ทีมหญิง จิณห์นิภา อดิศัยสิริบุตรกันตินันท์ อดิศัยสิริบุตรปัฌรวี ชยวรารักษ์กัญญาณัฏฐ แก้ววิศิษฎ์วัทธิกร เขตหิรัญกนกพงศ์พิมพร พงษ์สุวรรณสุพิชญา ทรงพันธุ์วรนันท์ ตุ้มฉายเกศรินทร์ สว่างอารมย์นันท์นภัส ดวงประเสริฐ 627.5551 เคทลิน แอนน์ ตันแคลร์ ตัน เวิน เยนเคียรา ลี เจีย ซวนเรเชล โฮ รุ่ยฉีเรย์-แอนน์ อ่องเด็บบี โซ ลี่ เฟย์เทียน เร ฉี รีอาเทียน เร สี เรเชลอีเว็ตต์ ชอง แอนน์ 575.9529 รานี อัสรีอานี ระฮ์มันราชา อันนีซา ระฮ์มันนาวระฮ์ กานีตาฮ์ ซารีราฮ์เอาลียา มูสตีกา ปูตรีคันซา ฟาตียะฮ์ ซะฮ์รานี ซามันมูตีอารา นูร์ อาซีชะฮ์นูร์ฟา นูรุล อูตามีอามันดา มูตีอารา ปูตรี 439.2231 อ้างอิง ว่ายน้ำลีลา 2025 ซีเกมส์
แสนภูดาษ เป็นตำบลในอำเภอบ้านโพธิ์ จังหวัดฉะเชิงเทรา ปัจจุบันอยู่ในความดูแลของเทศบาลตำบลแสนภูดาษ ปัจจุบันเป็นพื้นที่อุตสาหกรรมและเป็นพื้นที่ที่มีการเพิ่มของประชากรสูงมากของจังหวัด ที่ตั้งและอาณาเขต ตำบลแสนภูดาษมีอาณาเขตติดต่อกับตำบลข้างเคียง ดังนี้ ทิศเหนือ ติดต่อกับตำบลลาดขวาง ทิศตะวันออก ติดต่อกับตำบลคลองบ้านโพธิ์ ทิศใต้ ติดต่อกับตำบลบางซ่อน ทิศตะวันตก ติดต่อกับตำบลท่าสะอ้าน และตำบลหนองจอก (อำเภอบางปะกง จังหวัดฉะเชิงเทรา) ประวัติ พื้นที่เดิมเป็นด่านเก็บภาษีเรือสินค้าที่ขึ้นล่องตามแม่น้ำบางปะกงระหว่างเมืองชลบุรีกับเมืองฉะเชิงเทรา เสมียนทำหน้าที่จัดเก็บภาษีจะถูกส่งมาจากคลองด่านและเมืองสมุทรปราการ ต่อมาได้ยกเลิกด่านจัดเก็บภาษี จึงเรียกพื้นที่ว่า ด่านเก่า และตั้งเป็นตำบลขึ้น โดยพื้นที่เป็นที่ราบลุ่มชายเลน มีต้นลำพูขึ้นอยู่มากมาย บริเวณโคนต้นจะมีหน่อลำพูแตกออกมาอยู่ใต้ดินและบนดินอย่างเนืองแน่น มองเห็นหน่อลำพูที่โผล่พ้นน้ำมีสีค่อนข้างขาวดื่นดาษนับเป็นแสนหน่อ จึงขนานขื่อกันว่า แสนพูดาษ ก่อนจะเขียนเป็น แสนภูดาษ พ.ศ. 2446 ทางจังหวัดฉะเชิงเทราได้แยกตำบลแสนภูดาษมาเป็นส่วนหนึ่งของอำเภอบ้านโพธิ์' ก่อนที่ปี พ.ศ. 2490 ได้แยกพื้นที่ 3 หมู่บ้าน ได้แก่ หมู่ 4 บ้านจากขาด, หมู่ 5 บ้านลาดขวาง และหมู่ 6 บ้านหัวเนิน แยกตั้งเป็นตำบลใหม่ คือ ตำบลลาดขวาง ทำให้ตำบลแสนภูดาษเหลือพื้นที่เพียง 3 หมู่บ้าน จนถึงปัจจุบัน การแบ่งเขตการปกครอง ตำบลแสนภูดาษแบ่งเขตการปกครองออกเป็น 3 หมู่บ้าน ได้แก่ หมู่ที่ 1 บ้านด่านเก่า หมู่ที่ 2 บ้านนอก หมู่ที่ 3 บ้านหมู่ใหญ่ อ้างอิง แสนภูดาษ แสนภูดาษ แสนภูดาษ
วัดหนองสรวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองสรวง อำเภอวิหารแดง จังหวัดสระบุรี มีที่ดินตั้งวัดรวม 11 ไร่ 60 ตารางวา อาณาเขตทางทิศเหนือยาว 4 เส้น 12 วา ติดกับที่ดินของนายสมศักดิ์และนายสมหมาย ส่วนทิศใต้ยาว 5 เส้น 14 วา 2 ศอก ติดกับคลองธรรมชาติและถนน ทิศตะวันออกยาว 1 เส้น 8 วา 1 ศอก ติดกับที่ดินของนายสมหมาย ผุดผ่อง และทิศตะวันตกยาว 2 เส้น 14 วา ติดกับที่ดินของนายแปลง นอกจากนี้ ยังมีที่ธรณีสงฆ์จำนวน 5 แปลง เนื้อที่รวม 133 ไร่ 66 ตารางวา (โฉนดเลขที่ 4805, 4821, 4772, น.ส. 3 เลขที่ 138) ซึ่งตั้งอยู่ในท้องที่ตำบลศาลาและตำบลคลองเรือ วัดหนองสรวงเริ่มสร้างขึ้นเป็นวัดและได้รับนามตามชื่อบ้านตั้งแต่ พ.ศ. 2460 และได้รับพระราชทานวิสุงคามสีมาในวันที่ 29 ตุลาคม พ.ศ. 2474 เขตวิสุงคามสีมามีความกว้าง 12 เมตร ยาว 19 เมตร ทางวัดได้เปิดสอนปริยัติธรรมมาตั้งแต่ พ.ศ. 2486 พื้นที่ตั้งวัดเป็นที่ราบลุ่ม อาคารเสนาสนะที่สำคัญได้แก่ อุโบสถ สร้างเมื่อ พ.ศ. 2460 กว้าง 6 เมตร ยาว 14 เมตร อุโบสถเป็นหินอ่อน และศาลาการเปรียญ สร้างเมื่อ พ.ศ. 2473 กว้าง 8 เมตร ยาว 20 เมตร นอกจากนี้ยังมีกุฏิสงฆ์ จำนวน 2 หลัง เป็นอาคารไม้ สำหรับปูชนียวัตถุสำคัญคือ พระประธานในอุโบสถ อ้างอิง หนองสรวง
การแข่งขันกีฬายูโดในซีเกมส์ 2025 จัดขึ้นที่หอประชุมราชมงคล มหาวิทยาลัยเทคโนโลยีราชมงคลธัญบุรี อำเภอคลองหลวง จังหวัดปทุมธานี ระหว่างวันที่ 11 ถึง 14 ธันวาคม พ.ศ. 2568 ตารางเหรียญรางวัล ผู้ได้รับเหรียญรางวัล ประเภทท่าทุ่มมาตรฐาน ชาย ฟาน มิญ หัญเจิ่น โกว๊ก เกื่อง พงษ์เทพ ธำรงลักษณ์สงบ ศศิพงศ์พรรณ คันไลง์มีน ชานละยอง คำสี คูนนิวัตเดดสุวัน วงสะหวันคำ หญิง สุภัทตรา ใจคุ้มเก่าปิติมา ทวีรัตนศิลป์ หวู ฮหว่าง คั้ญ หง็อกมาย ถิ บิ๊ก เจิม มา จีนาเลน โลเปซลีอาห์ เจน โลเปซ พอนวันไซ อำพอนมะยุลี พานุวง ประเภทต่อสู้ชาย 55 กก. มูฮัมมัด ริซกี เมาลานา เหงียน ฮหว่าง ถั่ญ ดาริล จอห์น เมร์กาโด ไทก์ไทก์จอ 66–73 กก. มาซายูกิ เทราดะ กาบรีเอล เบเนดิกต์ กุยเตอิน เดวา กาเด็ก รามา วาร์มา ปูตรา เหงียน หาย บ๊า ประเภทต่อสู้หญิง 52–57 kg ดินนี เฟบรียานี โจมารี-ฮาร์ท ราฟาเอล กมลวรรณ อัคจันทร์ เหงียน ถิ ทัญ ถวี่ 63–70 kg เชรีนา เล ฮวิ่ญ เตื่อง หวี สุพัตรา นาหนอง เจิน ยู่ ซวน ประเภทผสม ทีมผสม โจมารี-ฮาร์ท ราฟาเอล ลีอาห์ เจน โลเปซคริซซี ปาบูลายัน อ้างอิง ยูโด 2025
บ้านโพธิ์ เป็นตำบลในอำเภอบ้านโพธิ์ จังหวัดฉะเชิงเทรา เดิมมีฐานะเป็นสุขาภิบาล ปัจจุบันอยู่ในความดูแลของเทศบาลตำบลบ้านโพธิ์ตั้งแต่ปี พ.ศ. 2542 เป็นที่ตั้งศูนย์ราชการของอำเภอ ที่ตั้งและอาณาเขต ตำบลบ้านโพธิ์มีอาณาเขตติดต่อกับตำบลข้างเคียง ดังนี้ ทิศเหนือ ติดต่อกับตำบลท่าพลับ และตำบลหนองบัว ทิศตะวันออก ติดต่อกับตำบลหนองตีนนก ทิศใต้ ติดต่อกับตำบลคลองบ้านโพธิ์ ทิศตะวันตก ติดต่อกับตำบลสนามจันทร์ ประวัติ บ้านโพธิ์เดิมเป็นตำบลของเมืองฉะเชิงเทรา มณฑลปราจีนบุรี เนื่องจากพื้นที่นี้มีต้นโพธิ์ขึ้นอยู่ทั่วไป เมื่อก่อนวัดสนามจันทร์มีต้นโพธิ์ใหญ่หลายต้น ชาวบ้านมีความเคารพเพราะเป็นต้นไม้ที่พระพุทธเจ้าตรัสรู้ จึงเอาผ้าเหลืองห่มต้นโพธิ์ถือว่าเป็นสิ่งศักดิ์สิทธิ์ จึงเรียกขานเป็น บ้านโพธิ์ และปี พ.ศ. 2447 พระเจ้าน้องยาเธอ กรมหมื่นมรุพงศ์สิริพัฒน์ สมุหเทศาภิบาลมณฑลปราจิณบุรี ได้แยกตำบลบ้านโพธิ์มาเป็นส่วนหนึ่งของอำเภอสนามจันทร์' ก่อนที่จะเปลี่ยนชื่อตามตำบลที่ตั้งที่ว่าการอำเภอ ณ ตำบลบ้านโพธิ์ เป็น อำเภอบ้านโพธิ์ พ.ศ. 2485 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยจึงยุบตำบลหนองตีนนกรวมเข้ากับตำบลบ้านโพธิ์เพื่อเป็นการประหยัดงบประมาณ ก่อนที่จะแยกพื้นที่ 5 หมู่บ้านไปตั้งเป็น ตำบลหนองตีนนก ต่อมาพื้นที่หมู่ 1 บ้านสนามจันทร์ เป็นที่ตั้งของสถานีตำรวจ ไปรษณีย์โทรเลข รวมทั้งศูนย์ราชการ และเป็นที่ประชุมชนริมแม่น้ำบางปะกง จึงพัฒนาเป็นสุขาภิบาลบ้านโพธิ์ และมีฐานะเป็นเทศบาลตำบลในปี พ.ศ. 2542 ปี พ.ศ. 2546 กระทรวงมหาดไทยสำรวจพื้นที่องค์การบริหารส่วนตำบลบ้านโพธิ์มีประชากรเพียง 1,753 คน และ 404 หลังคาเรือน ซึ่งไม่ผ่านเงื่อนไขในการจัดตั้งองค์การบริหารส่วนตำบล (ประชากรสองพันคนขึ้นไป) ควรควบรวมกับองค์กรปกครองส่วนท้องถิ่นใกล้เคียง ปี พ.ศ. 2547 จึงรวมเข้ากับเทศบาลตำบลบ้านโพธิ์ ทำให้เทศบาลมีพื้นที่จากเดิม 1.25 ตารางกิโลเมตรเป็น 7.17 ตารางกิโลเมตร การแบ่งเขตการปกครอง ตำบลบ้านโพธิ์แบ่งเขตการปกครองออกเป็น 4 หมู่บ้าน ได้แก่ หมู่ที่ 1 บ้านสนามจันทร์ หมู่ที่ 2 บ้านคลองหลอดยอ หมู่ที่ 3 บ้านคลองชวดแค หมู่ที่ 4 บ้านตลาดทด อ้างอิง บ้านโพธิ์ บ้านโพธิ์ บ้านโพธิ์
การแข่งขันกีฬาวูซูในซีเกมส์ 2025 จัดขึ้นที่ศูนย์ราชการเฉลิมพระเกียรติฯ แจ้งวัฒนะ อาคาร C เขตหลักสี่ กรุงเทพมหานคร ระหว่างวันที่ 13 ถึง 15 ธันวาคม พ.ศ. 2568 ซึ่งเดิมมีกำหนดจะจัดขึ้นที่ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์ อำเภอหาดใหญ่ จังหวัดสงขลา เนื่องจากเหตุอุทกภัยในจังหวัดสงขลา ส่งผลให้ไม่สามารถจัดแข่งขันได้และต้องย้ายสถานที่จัดมายังกรุงเทพมหานครแทน ประเทศที่เข้าร่วม (ถอนตัว) (เจ้าภาพ) ตารางเหรียญรางวัล ผู้ได้รับเหรียญรางวัล ประเภทยุทธลีลาชาย ฉางฉวน / เตาซู่ / กุ้นซู่ หนานฉวน / หนานเตา / หนานกุ้น ไท่จี้ฉวน / ไท่จี้เจี้ยน ตุ้ยเลี่ยน (อาวุธ) สุจินดา หยางรุ่งรวินพิทยา หยางรุ่งรวินวันชัย ยอดยิ่งหทัยกุล เอ็ดการ์ ซาวีเยร์ มาร์เฟอโลอะฮ์มัด ฆีฟารี ฟูไอซ์เซอรัฟ นาโร ซีเรการ์ อาเบล ลิม วี ยวนโมฮัมมัด อาดี ซาลีฮิน บิน รอซลัน ตุ้ยเลี่ยน (มือเปล่า) อะฮ์มัด ฆีฟารี ฟูไอซ์อะฮ์มัด โฆซาลี ฟูไอซ์เทอร์เรนซ์ จะฮ์ยาดี ตีนทูไวเยยินทูน มูฮัดมัด ดานิช ไอซัด โมฮาเม็ต ฟีร์เดาส์ ชัวหว่อง ซือ ฮงซี ชิน เผิง ประเภทต่อสู้ชาย 65 กิโลกรัม 70 กิโลกรัม ประเภทยุทธลีลาหญิง ฉางฉวน / เจี้ยนซู่ / เชียงซู่ หนานฉวน / หนานเตา / หนานกุ้น ไท่จี้ฉวน / ไท่จี้เจี้ยน ตุ้ยเลี่ยน (อาวุธ) โล หยิง ติงพัง ปุย ยีตัน ชอง มิน เนาวรัตน์ แซ่ย่างนภาลัย แซ่ย่าง ตูปานทวาซานดาโซไคง์ ตุ้ยเลี่ยน (มือเปล่า) ซิดนีย์ ชิน ซี ซวนโล หยิง ติงแมนดี เซเบลล์ เชน ยูจีนียา ดีฟา วีโดโดตาชา อายู ปุซปา เดวี กริสนา มาเลกดันกรีซัน เฟต โกยาโด ประเภทต่อสู้หญิง 56 กิโลกรัม 60 กิโลกรัม อ้างอิง วูซู 2025
อัศจรรย์วันทอง เป็นภาพยนตร์ไทยแนวสุขนาฏกรรมจินตนิยม แฟนตาซี ย้อนยุค ปี พ.ศ. 2569 กำกับโดยปิยะกานต์ บุตรประเสริฐ นำแสดงโดยวรันธร เปานิล, ปริญ สุภารัตน์, คณาวุฒิ ไตรพิพัฒนพงษ์, วิพาวีร์ พัทธ์ณศิริ และภัทร เอกแสงกุล มีกำหนดเข้าฉายในวันที่ 3 มิถุนายน พ.ศ. 2569 โดยเป็นการนำวรรณคดีไทยสุดคลาสสิคเรื่องขุนช้างขุนแผนมาถ่ายทอดและตีความใหม่ เนื้อเรื่อง อัศจรรย์วันทอง เป็นเรื่องราวของ พิมพ์มาดา (วรันธร เปานิล) หญิงสาวจากยุคปัจจุบันที่บังเอิญหลุดเข้าไปในโลกของวรรณคดีเรื่อง ขุนช้างขุนแผน โดยมาอยู่ในร่างของนางวันทอง ขณะที่กำลังจะถูกลงโทษประหารชีวิต พิมพ์มาดาจึงพยายามเปลี่ยนแปลงชะตากรรมของนางวันทอง ด้วยความคิดและหัวใจของตนเอง เพื่อกำหนดเส้นทางชีวิตใหม่ หาทางเอาชีวิตรอด และหลีกหนีชะตากรรมอันน่าอดสูที่ถูกกำหนดไว้ในวรรณคดี นักแสดง วรันธร เปานิล รับบท พิมพ์มาดา/นางวันทอง ปริญ สุภารัตน์ รับบท ขุนแผน คณาวุฒิ ไตรพิพัฒนพงษ์ รับบท ขุนช้าง วิพาวีร์ พัทธ์ณศิริ รับบท นางสายทอง ภัทร เอกแสงกุล รับบท จันสอน การประชาสัมพันธ์ ในวันที่ 12 ธันวาคม พ.ศ. 2568 ได้มีการเผยแพร่ตัวอย่างแรกของภาพยนตร์เรื่อง อัศจรรย์วันทอง อ้างอิง
วัดศรีมงคลเหนือ เป็นวัดเก่าแก่ที่ตั้งอยู่ในเขตเทศบาลเมืองมุกดาหาร จังหวัดมุกดาหาร สังกัดคณะสงฆ์ธรรมยุติกนิกาย มีความสำคัญทางประวัติศาสตร์ ศาสนา และวัฒนธรรมของท้องถิ่นมาอย่างยาวนาน และเป็นศูนย์รวมศรัทธาของพุทธศาสนิกชนในจังหวัดมุกดาหาร ประวัติ วัดศรีมงคลเหนือก่อตั้งขึ้นเมื่อ พ.ศ. 2453 และได้รับพระราชทานวิสุงคามสีมาใน พ.ศ. 2461 เดิมพื้นที่บริเวณนี้มีวัดศรีมงคลเพียงแห่งเดียว ซึ่งปัจจุบันคือวัดศรีมงคลใต้ ต่อมาเมื่อมีการสร้างวัดขึ้นอีกแห่งในตำบลเดียวกัน จึงเรียกวัดที่ตั้งอยู่ทางทิศเหนือว่า “วัดศรีมงคลเหนือ” เพื่อใช้แยกความแตกต่างตามที่ตั้งทางภูมิศาสตร์ วัดศรีมงคลเหนือเป็นวัดสำคัญในสังกัดคณะสงฆ์ธรรมยุต และมีบทบาทเป็นศูนย์กลางการประกอบศาสนกิจของชุมชนมาโดยตลอด สิ่งสำคัญภายในวัด หลวงพ่อองค์ดำ หลวงพ่อเจ็ดกษัตริย์ พระธาตุทันใจ พระสังกัจจายน์ พระพุทธรูปและสิ่งศักดิ์สิทธิ์เหล่านี้เป็นที่เคารพสักการะของประชาชนและผู้เดินทางมาทำบุญ เจดีย์จันทรวิสุทธิ์ เป็นเจดีย์ที่มีรูปทรงคล้ายพระธาตุพนม สร้างขึ้นเพื่อบูชาคุณและอุทิศแด่ หลวงปู่ล้วน จันทสาโร (พระครูจันทรวิสุทธิ์) อดีตเจ้าอาวาสผู้เป็นที่เลื่อมใสศรัทธาของพุทธศาสนิกชน ซึ่งมรณภาพในปี พ.ศ. 2565 สถาปัตยกรรม วัดศรีมงคลเหนือมีสถาปัตยกรรมแบบท้องถิ่นภาคตะวันออกเฉียงเหนือ โดยมี สิม (อุโบสถ) รูปทรงงดงาม ตั้งอยู่ภายในกำแพงแก้วซึ่งมีหัวเสาเป็นรูปพระธาตุ รายละเอียดส่วนประดับประกอบด้วยโหง่ หน้าบัน หางหงส์ แขนนาง ซุ้มประตูฉลุลาย บันไดทางเข้าเสาบัวปูนปั้น รวมถึงหน้าต่างและพระประธานภายในสิม ที่ตั้งและภูมิทัศน์ วัดศรีมงคลเหนือตั้งอยู่ริมแม่น้ำโขง มีภูมิทัศน์ที่สวยงาม สามารถมองเห็นทัศนียภาพของแม่น้ำโขง สะพานมิตรภาพไทย–ลาว แห่งที่ 2 และฝั่งประเทศสาธารณรัฐประชาธิปไตยประชาชนลาว ทำให้วัดเป็นทั้งสถานที่ประกอบศาสนกิจและแหล่งท่องเที่ยวเชิงวัฒนธรรมของจังหวัดมุกดาหาร ความสำคัญ วัดศรีมงคลเหนือเป็นส่วนหนึ่งของมรดกทางศาสนาและประวัติศาสตร์ท้องถิ่นของจังหวัดมุกดาหาร มีบทบาทสำคัญในการสืบทอดพระพุทธศาสนา เป็นศูนย์รวมจิตใจของชุมชน และเป็นสถานที่ที่พุทธศาสนิกชนให้ความเคารพสักการะอย่างต่อเนื่อง
นักกีฬาเป็นกลางรายบุคคล เป็นชื่อที่คาดว่าจะใช้แทนกลุ่มนักกีฬารัสเซียและเบลารุสรายบุคคลที่ได้รับอนุญาตให้เข้าร่วมการแข่งขันโอลิมปิกฤดูหนาว 2026 หลังจากที่คณะกรรมการโอลิมปิกสากล (IOC) สั่งห้ามประเทศดังกล่าวใช้ชื่อและสัญลักษณ์เดิม อันเนื่องมาจากการรุกรานยูเครนของรัสเซียในปี ค.ศ. 2022 ซึ่งยังคงดำเนินต่อเนื่องมาจนถึงช่วงเวลาการแข่งขัน รหัสประเทศของ IOC คือ AIN ซึ่งมาจากภาษาฝรั่งเศส คณะผู้แทนถูกห้ามใช้ธงโอลิมปิกและเพลงสรรเสริญโอลิมปิก ซึ่งเป็นแนวปฏิบัติปกติที่เคยใช้กับนักกีฬาสถานะเป็นกลางในโอลิมปิกครั้งก่อน ๆ โดยจะใช้ธงสีเขียวอมฟ้าที่มีตราสัญลักษณ์ AIN แบบวงกลม และเพลงบรรเลงเฉพาะกิจแทน ซึ่งทั้งสองอย่างได้รับการกำหนดโดย IOC นักกีฬาบุคคลที่เป็นกลางจะต้องผ่านการตรวจสอบประวัติก่อน จากนั้นต้องได้รับการอนุมัติจากสหพันธ์กีฬานานาชาติของแต่ละชนิดกีฬา และผ่านการพิจารณาจากคณะกรรมการพิเศษที่ IOC จัดตั้งขึ้น เนื่องจาก AIN เข้าร่วมการแข่งขันในฐานะคณะผู้แทนที่เป็นกลางภายใต้เงื่อนไขเฉพาะ คณะผู้แทนจะไม่ร่วมเดินในขบวนพาเหรดชาติในพิธีเปิด และจะไม่ได้รับการจัดอันดับอย่างเป็นทางการในตารางเหรียญ แม้ว่าธงจะใช้ถ้อยคำเอกพจน์ว่า “Individual Neutral Athlete” แต่ IOC ใช้ถ้อยคำพหูพจน์ว่า “Individual Neutral Athletes” ในการเขียนเชิงบรรยาย ผู้เข้าแข่งขัน ต่อไปนี้เป็นรายชื่อจำนวนผู้เข้าแข่งขันที่เข้าร่วมการแข่งขัน แยกตามชนิดกีฬา / ประเภทการแข่งขัน คณะนักกีฬา AIN มีผู้เข้าแข่งขันทั้งหมด 9 คน จากประเทศดังต่อไปนี้: เบลารุส – 2 คน รัสเซีย – 7 คน ตารางต่อไปนี้แสดงจำนวนผู้เข้าแข่งขันที่เป็นตัวแทนของนักกีฬาบุคคลที่เป็นกลางซึ่งเข้าร่วมการแข่งขัน: ชนิดกีฬา ชาย หญิง รวม เบลารุส รัสเซีย เบลารุส รัสเซีย กีฬาสกีข้ามทุ่ง 0 1 1 1 3 กีฬาสเกตลีลา 0 1 1 1 3 กีฬาสเกตความเร็วระยะสั้น 0 1 0 1 2 กีฬาสกีปีนเขา 0 1 0 0 1 รวม 0 4 2 3 9 หมายเหตุ อ้างอิง นักกีฬาเป็นกลางรายบุคคล ฤดูหนาว 2026
การแข่งขันกีฬายิงธนูในซีเกมส์ 2025 จัดขึ้นที่สนามกีฬายิงธนู ศูนย์กีฬาหัวหมาก เขตบางกะปิ กรุงเทพมหานคร ระหว่างวันที่ 14 ถึง 18 ธันวาคม พ.ศ. 2568 ตารางเหรียญรางวัล ผู้ได้รับเหรียญรางวัล ประเภทธนูโค้งกลับ บุคคลชาย บุคคลหญิง ที่มชาย รีเยา เอกา อากาตาอาริฟ ดวี ปันเงซตู อะฮ์มัด โคยรุล บาอาซิต เล โกว๊ก ฟงเหงียน ซวีเหงียน มิญ ดึ๊ก ควิก เชิร์น ซินมูฮัมมัด ชาฟิก บุซตามินมูฮัมมัด ซาริฟ ชาฮีร์ ซลเกอเปอลี ทีมหญิง ดียันนันดา โชยรูนีซาเรซซา อกตาวียาอายู มาเรตา ดียาซารี อาเรียนา นูร์ ดาเนีย โมฮัมมัด ไซรีโจอี ตัน ซิง เล่ยกู นูริน อาฟีกะฮ์ กู รูไซนี โด๋ ถิ อั๊ญ เหงวียตหลก ถิ ด่าวเจียว ฮเหวี่ยน เดี่ยป ทีมผสม หลี่ เยว่ หลงทาบีทา โยว มูฮัมมัด ชาฟิก บุซตามินอาเรียนา นูร์ ดาเนีย โมฮัมมัด ไซรี รีเยา เอกา อากาตาอายู มาเรตา ดียาซารี ประเภทธนูทดกำลัง บุคคลชาย บุคคลหญิง ทีมชาย อาลัง อาริฟฟ์ อากิล มูฮัมมัด ฆาซัลลีโมฮัมมัด จูไวดี มาซูกีมูฮัมมัด ไอมัน ชาฟิก โมฮัมมัด ตารีกี สิปปกร เกาะแก้วพีระวัฒน์ รัตนพงษ์เกียรติรตนดนัย วงค์ถานะ ดั่ง กง ดึ๊กเหงียน หง็อก สุง เหงียน จ่อง หาย ทีมหญิง ราติฮ์ ซีลีซาตี ฟัดลียูรีเก นีนา โบนีตา เปเรอีรานูรีซา ดียัน อัชรีฟะฮ์ โลว หวัน ฉี เจนนิซเอลลี โลว เท็ง เท็งแมเดลิน ออง เสว่ หลี กนกนภัส แก้วชมพูกัณยาวีธ์ มณีสมบัติกุลกชพร ประทุมสุวรรณ ทีมผสม พีระพัฒน์ รัตนะพงษ์เกียรติ์กัณยาวีธ์ มณีสมบัติกุล ดั่ง กง ดึ๊กเล ฝั่ม วัน อัญ ปรีมา วาร์ดานา วิซนู นูรีซา ดียัน อัชรีฟะฮ์ อ้างอิง ยิงธนู
ข่าวกรองทางสัญญาณ หรือย่อเป็น SIGINT คือกระบวนการรวบรวม วิเคราะห์ และตีความข้อมูลข่าวกรองที่ได้จากการดักรับสัญญาณ ไม่ว่าจะเป็นการสื่อสารระหว่างบุคคล หรือสัญญาณที่ปล่อยออกมาจากอุปกรณ์อิเล็กทรอนิกส์ต่างๆ ในมิติของความมั่นคงสมัยใหม่ การข่าวกรองทางสัญญาณถือเป็นหัวใจสำคัญที่ช่วยให้ผู้ตัดสินใจระดับนโยบายและผู้บังคับบัญชาทางทหาร สามารถมองเห็นภาพสถานการณ์ที่เกิดขึ้นจริงได้ล่วงหน้า ท่ามกลางการไหลของข้อมูลมหาศาลในอากาศและสายเคเบิลใต้สมุทร ประวัติศาสตร์เคยพิสูจน์แล้วว่าข่าวกรองทางสัญญาณสามารถเปลี่ยนผลแพ้ชนะในสงคราม ตัวอย่างที่โดดเด่นที่สุดคือปฏิบัติการของกลุ่มนักถอดรหัสที่นำโดย แอลัน ทัวริง ในช่วงสงครามโลกครั้งที่สอง ซึ่งสามารถถอดรหัสการสื่อสารด้วยเครื่องเอนิกมาของกองทัพเยอรมันได้สำเร็จ ช่วยปกป้องเส้นทางส่งกำลังบำรุงในมหาสมุทรแอตแลนติก และช่วยให้ฝ่ายสัมพันธมิตรล่วงรู้แผนการรบของข้าศึกอย่างละเอียดจนนำไปสู่ชัยชนะ อย่างไรก็ตาม การข่าวกรองทางสัญญาณก็นำมาซึ่งข้อถกเถียงทางจริยธรรม เมื่อรัฐมีขีดความสามารถในการสอดแนมสัญญาณได้เกือบทุกประเภท ย่อมส่งผลกระทบต่อสิทธิในความเป็นส่วนตัวของพลเมือง การดำเนินภารกิจข่าวกรองทางสัญญาณในหลายประเทศจึงต้องมีกฎหมายรองรับและมีกลไกตรวจสอบที่เข้มงวด เพื่อให้มั่นใจว่าเครื่องมือนี้จะถูกใช้เพื่อความปลอดภัยส่วนรวมมากกว่าการละเมิดสิทธิเสรีภาพ คำนิยาม กระทรวงกลาโหมสหรัฐให้คำนิยามของ 'ข่าวกรองทางสัญญาณ' ไว้ว่าหมายถึง ข่าวกรองประเภทหนึ่งซึ่งประกอบด้วย ข่าวกรองทางการสื่อสาร (COMINT) ข่าวกรองทางอิเล็กทรอนิกส์ (ELINT) และข่าวกรองเครื่องมือทางสัญญาณของต่างชาติ (FISINT) ไม่ว่าจะส่งด้วยวิธีการใดก็ตาม ทั้งในแบบแยกส่วนหรือรวมกัน ข่าวกรองที่ได้มาจากสัญญาณการสื่อสาร สัญญาณทางอิเล็กทรอนิกส์ และเครื่องมือทางสัญญาณของต่างชาติ ประเภท ข่าวกรองทางสัญญาณมักถูกแบ่งออกเป็น 2 ประเภทตามแหล่งที่มาของสัญญาณ: ข่าวกรองทางการสื่อสาร (communications intelligence) ตัวย่อ COMINT คือข่าวกรองที่ได้จากการดักรับการสื่อสารระหว่าง 'มนุษย์กับมนุษย์' หรือ 'มนุษย์กับอุปกรณ์' เช่น การดักฟังโทรศัพท์ การสกัดกั้นอีเมล ข้อความแชท หรือการสื่อสารทางวิทยุ เพื่อพยายามถอดความหมายของสารที่ส่งถึงกัน ข่าวกรองทางอิเล็กทรอนิกส์ (electronic intelligence) ตัวย่อ ELINT คือข่าวกรองที่ได้จากสัญญาณอิเล็กทรอนิกส์ที่ไม่ใช่การสื่อสาร เช่น สัญญาณเรดาร์ ระบบเตือนภัย หรือระบบนำวิถี ซึ่งช่วยให้ฝ่ายเราทราบถึงตำแหน่งพิกัด ขีดความสามารถ และเทคโนโลยีของอาวุธของข้าศึก อ้างอิง SIGINT
โรงเรียนพุทธชินราชพิทยา เป็นโรงเรียนที่ตั้งอยู่บนถนนธรรมบูชา ตำบลในเมือง อำเภอเมืองพิษณุโลก จังหวัดพิษณุโลก ในสังกัดสำนักงานเขตพื้นที่การศึกษามัธยมศึกษา พิษณุโลก อุตรดิตถ์ ประวัติ โรงเรียนพุทธชินราชพิทยา ได้รับอนุมัติจัดตั้งเมื่อ ปี พ.ศ. 2502 ตามใบอนุญาตที่ 2/2502 ลงวันที่ 18 พฤษภาคม พ.ศ. 2502 ประเภท มัธยมศึกษาวิสามัญศึกษาปีที่ 1 (ป.5) ถึงชั้นมัธยมศึกษาปีที่ 3 (ป.7) หยุดเรียนวันธรรมสวนะ (วัดพระ) และวันอาทิตย์ ต่อมา หยุดเรียนวันเสาร์และวันอาทิตย์ การจัดตั้งครั้งแรกอยู่ในความอุปถัมภ์และดูแลของวัดพระศรีรัตนมหาธาตุ วรมหาวิหาร โดยมีคณะผู้ดําเนินการจัดตั้งโรงเรียน ดังนี้ พระพิษณุบูราจารย์ เจ้าอาวาส และเจ้าคณะจังหวัดพระราชรัตนมุนี (แช่ม จันทราโภ) พระธัมมานันทะ พระปลัดพุทธิวัฒน์ ดร.มังกร ทองสุกดี อาจารย์ครองศักดิ์ ขันธเลิศ ครั้งแรกมีครู 13 คน นักเรียน 156 คน โดย มีนายอุดม ผุดเหล็ก เป็นครูใหญ่คนแรก และได้มีการพัฒนาดําเนินการสอนมาตามลําดับ ปี พ.ศ.2533 ได้ดําเนินการขอโอนมาสังกัดกรมสามัญศึกษา ตามประกาศ กระทรวงศึกษาธิการ ลงวันที่ 22 มกราคม พ.ศ. 2533 เรื่องตั้งโรงเรียนรัฐบาล โดยใช้ชื่อว่า โรงเรียนพุทธชินราชพิทยา ตั้งแต่ วันที่ 1 พฤษภาคม พ.ศ.2533 ปัจจุบัน ตั้งอยู่เลขที่ 39/1 ถนนธรรมบูชา ตําบลในเมือง อําเภอเมือง จังหวัด พิษณุโลก ซึ่งเป็นพื้นที่ธรณีสงฆ์ของวัดพระศรีรัตนมหาธาตุวรมหาวิหาร มีเนื้อที่ 9 ไร่ 3 งาน 72 ตารางวา อาคารเรียน ในปัจจุบันโรงเรียนพุทธชินราชพิทยา มีอาคารเรียนแบ่งออกเป็น 3 อาคารเรียน และ มีสิ่งก่อสร้างอื่นๆดังนี้: อาคารเรียนแบบพิเศษทรงไทย 4 ชั้น (อาคารชินราช) งบประมาณจากกรมสามัญศึกษา จํานวน 22,842,000 บาท อาคารเรียนแบบพิเศษทรงไทย 3 ชั้น (อาคารชินสีห์) งบประมาณจากกรมสามัญศึกษา จํานวน 15,358,000 บาท อาคารเรียนพิเศษทรงไทย 5 ชั้น (อาคารศรีศาสดา) งบประมาณจากกรมสามัญศึกษา จํานวน 32,885,000 บาท อาคารสมาคมศิษย์เก่าโรงเรียนพุทธชินราชพิทยา อาคารหลังคาคลุมสนามอเนกประสงค์ (โดมศรีพุทธา คณาพัฒน์) พื้นที่ของโรงเรียน โรงเรียนมีพื้นที่ ๙ ไร่ ๓ งาน ๗๒ ตารางวา สภาพพื้นที่เป็นที่ราบ โดยมีอาณาเขตดังนี้ ทิศเหนือ ติดต่อกับ คริสตจักร คริสตคุณานุกูล ทิศใต้ ติดต่อกับ ตลาดใจดี ทิศตะวันออกติดต่อกับ สุสานมุสลิม และชุมชนวัดเจดีย์ยอดทอง ทิศตะวันตก ติดต่อกับ ถนนธรรมบูชา สภาพชุมชนโดยรอบ โรงเรียนพุทธชินราชพิทยาตั้งอยู่กลางเมืองพิษณุโลก ตำบลในเมืองซึ่งเป็นตำบลในเขตเทศบาลเมืองพิษณุโลก มีประชากร รวม ๗๙,๕๓๕ คน ชาย ๓๙,๙๗๒ คน หญิง ๔๔,๔๕๐ คน (หมายเหตุ: ประชากรกลางปี ๒๕๔๕ อำเภอเมืองพิษณุโลก ๑๙ ตำบล ๑๖๔ หมู่บ้าน, ๓๙,๓๓๒ หลังคาเรือน, ประชากรตามทะเบียนราษฎร์ ๑๘๒,๒๕๐ คน ชาย ๙๑,๕๐๔ คน, หญิง ๙๐,๗๔๖ คน ประชากรจากการสำรวจ ๑๕๗,๐๔๐ คน ชาย ๗๖,๔๓๑ คน, หญิง ๘๐,๖๐๙ คน (ไม่รวมเขตเทศบาล) อ้างอิง
การแข่งขันกีฬาโบว์ลิ่งในซีเกมส์ 2025 จัดขึ้นที่บลูโอ ริธึม แอนด์ โบว์ล เมเจอร์ ซีนีเพล็กซ์ รัชโยธิน เขตจตุจักร กรุงเทพมหานคร ระหว่างวันที่ 14 ถึง 19 ธันวาคม พ.ศ. 2568 ตารางเหรียญรางวัล ผู้ได้รับเหรียญรางวัล ประเภทชาย เดี่ยว คู่ มูฮัมมัด ชาซีรล ชัมซูดินมูฮัมมัด ราฟิก อิซมาอิล ลภัสดนัย ชูแสงวิลินกร เกล็ดแก้ว ตุน อาเมเอรุล ลุกมัน อัลฮากิมเซ็น ฟาน ยู นูมัน ชะฮ์มี บิน ยุซรีโจมอนด์ เจีย ยู ซุน ทีม 4 คน เคนเน็ต ชัวมาร์ก ดีลัน คุสโตดีโออาร์เตกัล บาร์รีเอ็นโตสมาร์ก เฮซุส ซัน โฮเซ วิลินกร เกล็ดแก้วลภัสดนัย ชูแสงศุภกฤต วันทาสุขณภัทร บุษปนิกรกุล มูฮัมมัด ราฟิก อิซมาอิลมูฮัมมัด ชาซีรล ชัมซูดินเซ็น ฟาน ยูตุน อาเมเอรุล ลุกมัน อัลฮากิม ไรอัน โท ฮง-รุยโจมอนด์ เจีย ยู ซุนนูมัน ชะฮ์มี บิน ยุซรีไมก์ ออง จิง ลุง ประเภทหญิง เดี่ยว คู่ อารีแอนน์ ไต ไค หลินชาร์เมน ชาง ยู เชียน ปุตตี อาร์เมอินอาลีชา นาบีลา ลาราซาตี นูร์ ฮาซีระฮ์ รัมลีอาดาเนีย เร็ซวัน ชารน ลีมันซันโตโซอัลดีลา อินดรียาตี ทีม 4 คน นูร์ ฮาซีระฮ์ รัมลีอาดาเนีย เรซวันเจน ซิน ลีนาตาชา รสลัน ชารน ลีมันซันโตโซอัลดีลา อินดรียาตีปุตตี อาร์เมอินอาลีชา นาบีลา ลาราซาตี อารีแอนน์ ไต ไค หลินชาร์เมน ชาง ยู เชียนโคลลีน พีนูร์ อีร์ดีนา บินเต ฮัซลี ปิ่นมนัส คำชัยภูมิรมิตา สารทองภัทรนันธ์ พึ่งจิตต์ประไพชวกร วุฒิ อ้างอิง โบว์ลิ่ง
พระราชพิธีมหามงคลเฉลิมพระชนมพรรษา ๓ รอบ ๑๒ สิงหาคม ๒๕๑๑ เป็นชื่องานฉลองที่ประกอบด้วยพระราชพิธี รัฐพิธี และราษฎรพิธี เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 3 รอบ (36 พรรษา) ในวันที่ 12 สิงหาคม พ.ศ. 2511 ร่วมกันจัดขึ้นโดยรัฐบาลของจอมพล ถนอม กิตติขจร และประชาชนชาวไทย พระราชพิธี วันอาทิตย์ที่ 11 สิงหาคม พุทธศักราช 2511 พระบาทสมเด็จพระมหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินโดยรถยนต์พระที่นั่งจากพระตำหนักจิตรลดารโหฐาน พระราชวังดุสิต ไปยังพระบรมมหาราชวัง เวลา 16.30 น. เสด็จพระราชดำเนินเข้าสู่พระที่นั่งอมรินทรวินิจฉัย สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงจุดธูป เทียนเครื่องนมัสการบูชาพระรัตนตรัย พระบาทสมเด็จพระมหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงจุดธูปเทียนเครื่องราชสักการะถวายบังคมพระบรมอัฐิ พระอัฐิ พระสงฆ์ 25 รูปสวดพระพุทธมนต์ จบแล้ว สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงทอดผ้าไตร พระสงฆ์ทั้งนั้นสดับปกรณ์พระบรมอัฐิ พระอัฐิพระบรมราชบูรพการี แล้วถวายอนุโมทนา ถวายอดิเรก ถวายพระพรลา เสด็จฯประทับรถยนตร์พระที่นั่งที่พระทวารเทเวศรรักษา เสด็จพระราชดำเนินกลับ รัฐพิธี กิจกรรมเฉลิมพระเกียรติ มหรสพสมโภช สิ่งที่ระลึก อ้างอิง
พระราชพิธีฉลองพระชนมายุ 5 รอบ 21 ตุลาคม 2503 เป็นชื่องานฉลองที่ประกอบด้วยพระราชพิธี รัฐพิธี และราษฎรพิธี เพื่อเฉลิมพระเกียรติ สมเด็จพระศรีนครินทราบรมราชชนนี เนื่องในโอกาสมหามงคลเฉลิมพระชนมพรรษา 5 รอบ (60 พรรษา) ในวันที่ 21 ตุลาคม 2503 พระราชพิธี วันศุกร์ ที่ 21 ตุลาคม พุทธศักราช 2503 สมเด็จพระศรีนครินทราบรมราชชนนี ผู้สำเร็จราชการแทนพระองค์ (ในขณะนั้น) เสด็จโดยรถยนตพระที่นั่งจากพระตำหนักจิตรลดารโหฐาน พระราชวังดุสิต ไปยังวัดพระศรีรัตนศาสดาราม เวลา 16.30 น. จากนั้นเสด็จเข้าสู่พระอุโบสถ ทรงประเคนผ้าไตร ย่าม และพัดถวายพระสงฆ์ 61 รูปที่จะเจริญพระพุทธมนต์ฉลองพระพุทธรูปที่ได้ทรงหล่อและในการฉลองพระชนมายุ พระสงฆ์ออกไปครองผ้า แล้วกลับเข้านั่งยังอาสนะสงฆ์ พร้อมแล้ว สมเด็จพระศรีนครินทราบรมราชชนนี ผู้สำเร็จราชการแทนพระองค์ ทรงพระสุหร่าย ถวายผ้าทรงสะพัก ทรงเจิมพระพุทธรูปที่ได้ทรงหล่อแล้วทรงจุดเทียนพระมหามงคล เทียนเท่าพระองค์ และทรงจุดธูปเทียนเครื่องนมัสการบูชาพระรัตนตรัย ทรงศีล พระสงฆ์เจริญพระพุทธมนต์จบ ถวายอดิเรก ออกจากพร อุโบสถ ทรงจุดเทียนบูชาเทพดานพเคราะห์ พระสงฆ์เจริญพระพุทธมนต์นวัคคหายุสมธัมม์ โหรหลวงบูชาเทพดานพเคราะห์ เสด็จกลับ วันเสาร์ที่ 22 ตุลาคม พุทธศักราช 2503 สมเด็จพระศรีนครินทราบรมราชชนนี ผู้สำเร็จราชการแทนพระองค์ (ในขณะนั้น) เสด็จโดยรถยนตพระที่นั่งจากพระตำหนักจิตรลดารโหฐาน พระราชวังดุสิต ไปยังวัดพระศรีรัตนศาสดาราม เวลา 10.30 น. เสด็จเข้าสู่พระอุโบสถ ทรงจุดธูปเทียนเครื่องนมัสการบูชาพระรัตนตรัย พระสงฆ์ถวายพระพรแล้ว โปรดเกล้าฯ ให้พระราชวงศ์ประเคนภัตตาหาร พระสงฆ์รับพระราชทานฉัน เสร็จแล้วสมเด็จพระศรีนครินทราบรมราชชนนี ผู้สำเร็จราชการแทนพระองค์ ทรงจุดธูปเทียนเครื่องทรงธรรม พระราชาคณะถวายศีลและถวายพระธรรมเทศนากัณฑ์ 1 จบแล้ว ทรงประเคนจตุปัจจัยไทยธรรม พระสงฆ์ทั้งนั้นถวายอนุโมทนาและถวายอดิเรก ออกจากพระอุโบสถ ผู้สำเร็จราชการแทนพระองค์เสด็จกลับ รัฐพิธี กิจกรรมเฉลิมพระเกียรติ มหรสพสมโภช สิ่งที่ระลึก พัดรองที่ระลึก เป็นพัดหน้านาง พื้นผ้าไหมสีแดงอันเป็นสีประจำวันพระราชสมภพ วันอาทิตย์ กลางพัดปักไหมเป็นอักษรพระนามย่อ ส.ว. ไขว้กันเป็นรูปดอกบัว นมพัดทำด้วยโลหะเป็นรูปดอกบัวบาน ภายในมีข้อความ “งานฉลองพระชนมายุ สมเด็จพระราชชนนีศรีสังวาลย์ ครบ ๕ รอบ ๒๑ ตุลาคม ๒๕๐๓”ด้ามวัสดุเทียมงา อ้างอิง
เพราะคุณ ฉันจึงเปล่งประกาย เป็นอัลบั้มสตูดิโอชุดแรกของวงบัส ภายใต้สังกัดซันเรย์ มิวสิค วางจำหน่ายเมื่อวันที่ 9 มิถุนายน พ.ศ. 2568 ประกอบด้วยเพลงทั้งหมด 8 เพลง ภูมิหลัง เพราะคุณ ฉันจึงเปล่งประกาย อยู่ในแนวเพลงป๊อปและป๊อปแดนซ์ ซึ่งเป็นแนวทางที่พบได้ทั่วไปในวงการทีป็อป ก่อนการวางจำหน่าย มีการเผยแพร่ข้อมูลอัลบั้มและซิงเกิลบางเพลงล่วงหน้าผ่านช่องทางสื่อสังคมออนไลน์ของวงและค่ายเพลง ชาร์ตและอันดับ ชาร์ต (ประเทศ) อันดับสูงสุด ปี iTunes Albums Chart (ประเทศไทย) 1 พ.ศ. 2568 Spotify Top Albums Chart (ประเทศไทย) 46 พ.ศ. 2568 โชว์เคสเปิดตัว วงบัสจัดงานเปิดตัวอัลบั้มในชื่อ BUS because of you i shine DEBUT SHOWCASE เมื่อวันที่ 6 ธันวาคม พ.ศ. 2566 ซึ่งเป็นกิจกรรมเปิดตัวแนวคิดและซิงเกิลของอัลบั้มก่อนการวางจำหน่ายเต็มรูปแบบ กระแสตอบรับ หลังการวางจำหน่าย อัลบั้มมีการกล่าวถึงในสื่อบันเทิงทั้งในประเทศและต่างประเทศ นอกจากนี้ อัลบั้มยังมีการวางจำหน่ายในรูปแบบพิเศษ เช่น แผ่นเสียงที่มีการเพิ่มแทร็คสำหรับเวอร์ชันภาษาญี่ปุ่น รวมถึงการจัดงานแฟนมีตติ้งและการแสดงในกรุงโตเกียว ประเทศญี่ปุ่น มีการกล่าวถึงอัลบั้มในสื่อดนตรีหลายสำนัก โดยเนื้อหาเกี่ยวข้องกับทิศทางการทำงานของวง อัลบั้มปรากฏอันดับบนชาร์ตดิจิทัลในช่วงแรกของการวางจำหน่าย ซิงเกิล เพราะคุณ ฉันจึงเปล่งประกาย ได้รับความสนใจจากสื่อบันเทิงหลังเผยแพร่ในงานโชว์เคสเปิดตัว อ้างอิง
คลองยาง เป็นตำบลในอำเภอเกาะลันตา จังหวัดกระบี่ ปัจจุบันอยู่ในความดูแลของเทศบาลตำบลคลองยางตั้งแต่วันที่ 24 พฤศจิกายน พ.ศ. 2568 เป็นตำบลที่มีความโดดเด่นด้านการจัดการป่าชายเลน ที่ตั้งและอาณาเขต ตำบลคลองยาง มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับตำบลห้วยน้ำขาว (อำเภอคลองท่อม) ทิศตะวันออก ติดต่อกับตำบลคลองพน (อำเภอคลองท่อม) ทิศใต้ ติดต่อกับตำบลเกาะกลาง ทิศตะวันตก ติดต่อกับตำบลเกาะศรีบอยา (อำเภอเหนือคลอง) ประวัติ คลองยาง เป็นพื้นที่ภาคพื้นดินของอำเภอเกาะลันตา มีที่มาจากที่ตั้งของหมู่บ้านตั้งอยู่บริเวณปากคลองและมีลำน้ำสาขาของคลองไหลผ่านเข้ามาในหมู่บ้าน ประกอบกับสมัยก่อนในพื้นที่มีต้นยางขึ้นมาก คนในพื้นที่จึงเรียกคลองนี้ว่า 'คลองยาง' และเมื่อมีการตั้งหมู่บ้านและตำบลในบริเวณนี้จึงตั้งชื่อเป็น คลองยาง คลองยาง ในอดีตการสัญจรใช้เรือเป็นหลัก เพราะไม่มีเส้นทางคมนาคมทางอื่น การเดินทางไปยังแผ่นดินใหญ่ต้องใช้เรือแล่นไปท่าเรือคลองพน จนถึงช่วง พ.ศ. 2517 มีการตัดถนนสายห้วยน้ำขาว - หัวหิน เพื่อเป็นเส้นทางคมนาคมสายหลักสู่ชุมชน การสัญจรทางน้ำจึงค่อยลดความสำคัญลง การปกครองส่วนภูมิภาค การปกครองส่วนภูมิภาค ตำบลคลองยางแบ่งพื้นที่การปกครองออกเป็น 7 หมู่บ้าน ได้แก่ หมู่ที่ 1 บ้านเขาฝาก หมู่ที่ 2 บ้านคลองยาง หมู่ที่ 3 บ้านโคกยูง หมู่ที่ 4 บ้านไท หมู่ที่ 5 บ้านหลังโสด หมู่ที่ 6 บ้านท่าควน หมู่ที่ 7 บ้านต้นทัง อ้างอิง คลองยาง คลองยาง
พิพิธภัณฑ์ซานซิงตุย เป็นพิพิธภัณฑ์มรดกทางวัฒนธรรมสาธารณะในเมืองกว่างฮั่น มณฑลเสฉวน ประเทศจีน พิพิธภัณฑ์ตั้งอยู่ทางมุมตะวันออกเฉียงเหนือของซากปรักหักพังซานซิงตุย ซึ่งอยู่ริมฝั่งแม่น้ำเป็ดทางตะวันตกของนครกว่างฮั่น มณฑลเสฉวน ซึ่งมีชื่อเสียงด้านประวัติศาสตร์และวัฒนธรรม ตั้งห่างจากเฉิงตูไปทางเหนือ 38 กิโลเมตร และห่างจากเต๋อหยางไปทางใต้ 26 กิโลเมตร เป็นพิพิธภัณฑ์เฉพาะเรื่องขนาดใหญ่ที่ทันสมัย ​​การก่อสร้างพิพิธภัณฑ์เริ่มขึ้นในเดือนสิงหาคม ค.ศ. 1992 และเปิดให้ประชาชนเข้าชมอย่างเป็นทางการในเดือนตุลาคม ค.ศ. 1997 หอจัดแสดง หัวสำริดซานซิงตุยที่จัดแสดง ศาลาแรกของพิพิธภัณฑ์ซานซิงตุย ปัจจุบันพิพิธภัณฑ์ซานซิงตุยครอบคลุมพื้นที่ประมาณ 33 เฮกตาร์ โดยมีพื้นที่ป่าปลูกมากกว่าร้อยละ 80 พิพิธภัณฑ์มีอาคารจัดแสดงสองหลัง ได้แก่ อาคารจัดแสดงที่หนึ่งและอาคารจัดแสดงที่สอง พื้นที่จัดแสดงมีพื้นที่รวมเกือบ 12,000 ตารางเมตร อาคารจัดแสดงที่หนึ่งจัดแสดงทองคำ ทองแดง หยก หิน เครื่องปั้นดินเผา ฯลฯ ในขณะที่อาคารจัดแสดงที่สองใช้สำหรับจัดแสดงเครื่องสำริดโดยเฉพาะ ตามรายงานของ South China Morning Post พิพิธภัณฑ์ซานซิงตุยเปิดอาคารใหม่ใน ค.ศ. 2023 ซึ่งจัดแสดงโบราณวัตถุเกือบ 600 ชิ้นเป็นครั้งแรก โดยเปิดให้ชมอย่างเป็นทางการในเดือนกรกฎาคม ค.ศ. 2023 อาคารใหม่นี้จัดแสดงโบราณวัตถุมากกว่า 1,500 ชิ้นหรือชุด รวมถึงเครื่องปั้นดินเผา เครื่องสำริด หยก และเครื่องทอง อิทธิพล ใน ค.ศ. 2019 พิพิธภัณฑ์แห่งนี้มีผู้เข้าชมเกือบ 964,000 คน และสร้างรายได้เกือบ 40 ล้านหยวน อ้างอิง
บางหมาก เป็นตำบลในอำเภอกันตัง จังหวัดตรัง ปัจจุบันอยู่ในความดูแลขององค์การบริหารส่วนตำบลบางหมากตั้งแต่ปี พ.ศ. 2539 เป็นที่ตั้งของอดีตสถานีรถไฟพรุใหญ่ในเส้นทางรถไฟสายตรัง-กันตัง ที่ตั้งและอาณาเขต ตำบลบางหมาก มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับตำบลควนธานี และตำบลควนปริง (อำเภอเมืองตรัง) ทิศตะวันออก ติดต่อกับตำบลคลองชีล้อม ทิศใต้ ติดต่อกับตำบลบางเป้า ทิศตะวันตก ติดต่อกับตำบลย่านซื่อ ประวัติ บางหมาก เดิมเป็นพื้นที่ไม่เจริญนัก แต่ต่อมาได้รับการแต่งตั้งนายไมตรี แอบู (เนตรวิจิตร) มีนามว่า 'ขุนบางหมาก' หรือ 'ขุนตาขาว' นายบ้านคนแรก อาศัยอยู่ ณ ตำบลบางหมาก ในสมัยรัชกาลที่ 5 ขุนบางหมากได้สร้างควนตำหนักจันทน์ ร่วมกับพระยารัษฎานุประดิษฐ์มหิศรภักดี (คอซิมบี้ ณ ระนอง) โดยทั้งสองคนเป็นเพื่อนกันในขณะนั้น และในสมัยสงครามโลกครั้งที่ 2 ญี่ปุ่นได้เดินทางผ่านหมู่ที่ 2 และ 3 ของตำบลบางหมาก และได้ตั้งฐานทัพที่ทุ่งทัพไทยโดยผ่านที่ถนนยุทธศาสตร์ เพื่อจะไปที่สนามบินตรัง ถนนสายนี้ยังมีให้เห็นอยู่ในปัจจุบัน การปกครองส่วนภูมิภาค การปกครองส่วนภูมิภาค ตำบลบางหมากแบ่งพื้นที่การปกครองออกเป็น 6 หมู่บ้าน ได้แก่ หมู่ที่ 1 บ้านบางหมาก หมู่ที่ 2 บ้านพรุใหญ่ หมู่ที่ 3 บ้านบางหมาก หมู่ที่ 4 บ้านโต๊ะเมือง หมู่ที่ 5 บ้านไร่ใหญ่ หมู่ที่ 6 บ้านตะเคียนหลบฟ้า อ้างอิง บางหมาก บางหมาก
คลองลุ เป็นตำบลในอำเภอกันตัง จังหวัดตรัง ปัจจุบันอยู่ในความดูแลขององค์การบริหารส่วนตำบลคลองลุตั้งแต่ปี พ.ศ. 2539 ที่ตั้งและอาณาเขต ตำบลคลองลุ มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับตำบลโคกยาง ทิศตะวันออกและทิศใต้ ติดต่อกับตำบลย่านซื่อ ทิศตะวันตก ติดต่อกับตำบลบ่อน้ำร้อน ประวัติ คลองลุ เดิมเป็นพื้นที่หมู่ 1 ในเขตตำบลย่านซื่อ อำเภอกันตัง ต่อมาปี พ.ศ. 2490 ทางจังหวัดตรังได้ประกาศแยกพื้นที่ บางส่วนของตำบลย่านซื่อ ได้แก่ หมู่ 1 บ้านคลองลุ, หมู่ 2 บ้านท่าด่าน, หมู่ 3 บ้านบางเตา, หมู่ 4 บ้านทอนหาญ และหมู่ 5 บ้านนาเหนือ รวม 5 หมู่บ้าน ออกมาตั้งเป็น ตำบลคลองลุ คําว่า 'คลองลุ' เป็นชื่อของลําคลองสายหลักและสายสําคัญ ซึ่งต้นกําเนิดมาจากภูเขาในหมู่ 1 ตําบลคลองลุ (บ้านช่องลม) ไหลผ่านสู่คลองบางเตาในพื้นที่หมู่ 3 และไหลลงสู่แม่น้ำตรัง จึงตั้งชื่อตำบลเป็น คลองลุ การปกครองส่วนภูมิภาค การปกครองส่วนภูมิภาค ตำบลคลองลุแบ่งพื้นที่การปกครองออกเป็น 7 หมู่บ้าน ได้แก่ หมู่ที่ 1 บ้านคลองลุ หมู่ที่ 2 บ้านท่าด่าน หมู่ที่ 3 บ้านบางเตา หมู่ที่ 4 บ้านทอนหาญ หมู่ที่ 5 บ้านนาเหนือ หมู่ที่ 6 บ้านคลองเคียน หมู่ที่ 7 บ้านท่าจูด อ้างอิง คลองลุ คลองลุ
ในคัมภีร์ฮีบรู มาหะลัท เป็นภรรยาคนที่สามของเอซาว เธอเป็นบุตรีของอิชมาเอลและน้องสาวเนบาโยท เอซาวนำมาหะลัทจากบ้านของอิชมาเอลเพื่อมาเป็นภรรยา หลังมองว่าภรรยาชาวคานาอันของเขา (บาเสมัทและยูดิธ) ทำให้อิสอัคผู้เป็นบิดา ไม่พอใจ เอซาวเสาะหาการแต่งงานกับหญิงที่ไม่ใช่ชาวคานาอัน เพื่อหวังคืนดีกับพ่อแม่ของเขา กล่าวคือ อิสอัคบิดาของเขาที่เอซาวจะไปขอคำอวยพรจากเขา อย่างไรก็ตาม ไม่มีบันทึกการยอมรับของพ่อแม่สำหรับการสมรสระหว่างเอซาวกับมาหะลัท เธอให้กำเนิดลูกชายชื่อเรอูเอลแก่เอซาว แต่ตาม ภรรยาของเอซาวสามคนมีชื่อเรียกต่างกัน ครอบครัวของเขาประกอบด้วยภรรยาชาวคานาอันสองคนชื่ออาดาห์บุตรหญิงของเอโลนคนฮิตไทต์ กับโอโฮลีบามาห์ และบาเสมัท ภรรยาคนที่สาม เป็นบุตรหญิงของอิชมาเอล นักวิชาการจึงเทียบเคียงภรรยาทั้งสามคนที่กล่าวถึงในหนังสือปฐมกาล บทที่ 26 และ 28 กับภรรยาที่กล่าวถึงในปฐมกาล บทที่ 36 ด้วยวิธีดังต่อไปนี้: บาเสมัท = อาดาห์ บุตรหญิงของเอโลนคนฮิตไทต์; ยูดิธ = โอโฮลีบามาห์ เป็นชาวคานาอัน; มาหะลัท = บาเสมัท ลูกพี่ลูกน้องของเอซาว และภรรยาของที่สาม บุตรหญิงของอิชมาเอล อย่างไรก็ตาม นักวิชาการคนอื่น ๆ โต้แย้งความเชื่อมโยงเหล่านี้ ดูภรรยาของเอซาว อ้างอิง
บางเป้า เป็นตำบลในอำเภอกันตัง จังหวัดตรัง ปัจจุบันอยู่ในความดูแลของเทศบาลตำบลบางเป้าตั้งแต่ปี พ.ศ. 2563 มีลักษณะเป็นพื้นที่รองรับความเจริญและที่อยู่อาศัย บ้านจัดสรร ของเทศบาลเมืองกันตัง ที่ตั้งและอาณาเขต ตำบลบางเป้า มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับตำบลย่านซื่อ และตำบลบางหมาก ทิศตะวันออก ติดต่อกับตำบลคลองชีล้อม ทิศใต้ ติดต่อกับตำบลวังวน และตำบลกันตังใต้ ทิศตะวันตก ติดต่อกับตำบลกันตัง และตำบลบ่อน้ำร้อน ประวัติ 'บางเป้า' หรือ 'วังเป้า' เดิมขึ้นอยู่กับตำบลวังวน อดีตการคมนาคมระหว่างเกาะเช่น เกาะลิบง เกาะมุก บ้านพระม่วง จะต้องใช้เรือในการเดินทางและจอดที่คลองบางเป้า ซึ่งเป็นวังน้ำขนาดใหญ่ ชาวบ้านเรียกว่า วังเป้า ปี พ.ศ. 2490 ได้แยกพื้นที่ 9 หมู่บ้านของตำบลวังวน ออกมาตั้งเป็น ตำบลบางเป้า ก่อนที่ปี พ.ศ. 2512 ได้มีพระราชกฤษฎีกาเปลี่ยนแปลงเขตเทศบาลตำบลกันตัง มีพื้นที่ 2 หมู่บ้านของตำบลบางเป้าได้ตัดเข้าไปอยู่ในเขตเทศบาล จึงปรับเปลี่ยนพื้นที่ โดยโอนพื้นที่ซึ่งถูกตัดเข้าอยู่ในเขตเทศบาลไปขึ้นกับตำบลกันตัง และลำดับหมู่บ้าน 7 หมู่ที่เหลือขึ้นใหม่จนถึงปัจจุบัน การปกครองส่วนภูมิภาค การปกครองส่วนภูมิภาค ตำบลบางเป้าแบ่งพื้นที่การปกครองออกเป็น 7 หมู่บ้าน ได้แก่ หมู่ที่ 1 บ้านหลังวัด หมู่ที่ 2 บ้านเกาะปอม หมู่ที่ 3 บ้านตลาดใหม่ หมู่ที่ 4 บ้านแหลมม่วง หมู่ที่ 5 บ้านป่าเตียว หมู่ที่ 6 บ้านควนทองสีห์ หมู่ที่ 7 บ้านท่าเรือ อ้างอิง บางเป้า บางเป้า
คลองชีล้อม เป็นตำบลในอำเภอกันตัง จังหวัดตรัง ปัจจุบันอยู่ในความดูแลขององค์การบริหารส่วนตำบลคลองชีล้อมตั้งแต่ปี พ.ศ. 2539 เป็นที่ตั้งของอดีตที่หยุดรถไฟบ้านป่ากอในเส้นทางรถไฟสายตรัง-กันตัง ที่ตั้งและอาณาเขต ตำบลคลองชีล้อม มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับตำบลบางหมาก และตำบลควนปริง (อำเภอเมืองตรัง) ทิศตะวันออก ติดต่อกับตำบลทุ่งค่าย และตำบลทุ่งกระบือ (อำเภอย่านตาขาว) ทิศใต้ ติดต่อกับตำบลวังวน ทิศตะวันตก ติดต่อกับตำบลบางเป้า ประวัติ คลองชีล้อม เดิมเป็นพื้นที่หมู่ 3 ของตำบลวังวน อดีตเนื่องจากบริเวณคลองมีผักชีซึ่งที่เกิดขึ้นเองตามธรรมชาติขึ้นตามลำคลองเป็นจำนวนมาก ชาวบ้านในสมัยนั้นเรียกกันติดปากว่า 'คลองชีล้อม' ซึ่งแต่เดิมลำคลองนั้นชื่อว่า 'คลองบางค้างคาว' แต่เนื่องจากผักชีล้อมมีมากบริเวณนั้นจึงทำให้กลายเป็นชื่อ คลองชีล้อม จนถึงปัจจุบัน ปี พ.ศ. 2530 ทางจังหวัดตรังได้แยกพื้นที่ทางทิศเหนือของตำบลวังวน ได้แก่ หมู่ 3 บ้านคลองชีล้อม,บ้านคลองหวัน, หมู่ 5,6 บ้านหนองเสม็ด, บ้านทุ่งกาหลำ,บ้านท่าหยี,บ้านคลองเทา, หมู่ 9 บ้านป่ากอ และหมู่ 10 บ้านทุ่งนา ออกมาตั้งเป็น ตำบลคลองชีล้อม เป็นตำบลลำดับที่ 14 ของทางอำเภอกันตัง การปกครองส่วนภูมิภาค การปกครองส่วนภูมิภาค ตำบลคลองชีล้อมแบ่งพื้นที่การปกครองออกเป็น 5 หมู่บ้าน ได้แก่ หมู่ที่ 1 บ้านคลองชีล้อม หมู่ที่ 2 บ้านหนองเสม็ด หมู่ที่ 3 บ้านหนองเสม็ด หมู่ที่ 4 บ้านป่ากอ หมู่ที่ 5 บ้านทุ่งนา อ้างอิง คลองชีล้อม คลองชีล้อม
ย่านซื่อ เป็นตำบลในอำเภอกันตัง จังหวัดตรัง ปัจจุบันอยู่ในความดูแลขององค์การบริหารส่วนตำบลย่านซื่อตั้งแต่ปี พ.ศ. 2539 ที่ตั้งและอาณาเขต ตำบลย่านซื่อ มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับตำบลโคกยาง และตำบลควนธานี ทิศตะวันออก ติดต่อกับตำบลบางหมาก ทิศใต้ ติดต่อกับตำบลบางเป้า และตำบลบ่อน้ำร้อน ทิศตะวันตก ติดต่อกับตำบลคลองลุ ประวัติ ย่านซื่อ เดิมเป็นตำบลเก่าแก่ของอำเภอกันตัง มีพื้นที่ 4 หมู่บ้าน ต่อมาปี พ.ศ. 2485 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยได้ยุบตำบลท่าด่านรวมเข้ากับตำบลย่านซื่อเพื่อประหยัดงบประมาณ ก่อนที่ พ.ศ. 2490 ทางจังหวัดตรังได้ประกาศแยกพื้นที่ที่เคยยุบรวมเดิม ได้แก่ หมู่ 1 บ้านคลองลุ, หมู่ 2 บ้านท่าด่าน, หมู่ 3 บ้านบางเตา, หมู่ 4 บ้านทอนหาญ และหมู่ 5 บ้านนาเหนือ รวม 5 หมู่บ้าน ออกไปตั้งเป็น ตำบลคลองลุ คําว่า 'ย่านซื่อ' เมื่ออดีตได้มีชาวจีนจากโพ้นทะเลอพยพกลุ่มหนึ่งได้อพยพมาจากเมืองจีน โดยล่องเรือมาตามแม่น้ำตรังและเมื่อมาถึงเห็นทำเลที่ตั้งที่เหมาะสมก็ได้ขึ้นฝั่งที่บริเวณริมแม่น้ำตรัง จากนั้นก็ได้ชักชวนพรรคพวกที่เดินทางมาด้วยกันตั้งถิ่นฐานบริเวณริมแม่น้ำตรัง โดยได้ตั้งบ้านเรือนที่อยู่อาศัยในลักษณะเรียงต่อกันไปในแนวเดียวกัน ชาวบ้านจึงเรียกชื่อว่า ย่านซื่อ การปกครองส่วนภูมิภาค การปกครองส่วนภูมิภาค ตำบลย่านซื่อแบ่งพื้นที่การปกครองออกเป็น 4 หมู่บ้าน ได้แก่ หมู่ที่ 1 บ้านโคกทราย หมู่ที่ 2 บ้านย่านซื่อ (บ้านตก) หมู่ที่ 3 บ้านในลุ่ม หมู่ที่ 4 บ้านทุ่งอิฐ อ้างอิง ย่านซื่อ ย่านซื่อ
บ้าหวี เป็นตำบลในอำเภอหาดสำราญ จังหวัดตรัง ปัจจุบันอยู่ในความดูแลขององค์การบริหารส่วนตำบลบ้าหวีตั้งแต่ปี พ.ศ. 2542 ที่ตั้งและอาณาเขต ตำบลบ้าหวี มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับตำบลบ้านนา (อำเภอปะเหลียน) ทิศตะวันออก ติดต่อกับตำบลสุโสะ (อำเภอปะเหลียน) ทิศใต้ ติดต่อกับตำบลตะเสะ และตำบลหาดสำราญ และทิศตะวันตก ติดต่อกับตำบลกันตังใต้ และตำบลวังวน (อำเภอกันตัง) ประวัติ บ้าหวีเป็นตำบลเก่าแก่ของอำเภอปะเหลียน โดยตั้งขึ้นเป็นตำบลในปี พ.ศ. 2465 ต่อมาปี พ.ศ. 2485 ได้เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยได้ยุบตำบลบ้าหวีรวมเข้ากับตำบลบ้านนาเพื่อประหยัดงบประมาณ ก่อนที่ พ.ศ. 2490 ทางจังหวัดตรังได้ประกาศแยกพื้นที่ที่เคยยุบรวมเดิม คือ พื้นที่หมู่ 3 ของตำบลบ้านนา ซึ่งมีหมู่บ้านย่อยจำนวนมาก นำมาตั้งขึ้นเป็น ตำบลบ้าหวี ดังเดิม โดยชื่อ 'บ้าหวี' มีข้อสันนิษฐานที่พอจะรับฟังได้ 2 ข้อสันนิษฐาน คือ มีชายคนหนึ่งที่อาศัยอยู่ในพื้นที่แห่งนี้ มีผมยาวสลวย ชอบการหวีผมเป็นชีวิตจิตใจ เนื่องจากผมที่สวยงามของเขานั้นได้รับการดูแลอย่างดี ประกอบกับพื้นที่ป่าแห่งนี้ได้มีย่านสะบ้าที่ชายคนดังกล่าวนํามาเป็นส่วนประกอบของยาสระผมยิ่งทําให้เส้นผมของชายดังกล่าวยิ่งสวยงาม เขาจึงพกหวีติดตัวไปด้วยตลอดเวลาเพื่อใช้ในการหวีผมให้สวยงาม จนวันหนึ่งหวีของชายดังกล่าวได้หายไป เขาพยายามตามหาแต่ไม่พบเจอ จนทําให้เขาเกิดเสียสติและกลายเป็นบ้าในที่สุด จนมีการกล่าวขานของคนทั่วไปเกี่ยวกับชายผมยาวว่า บ้าหวี ชาวอินโดนีเซียที่อพยพย้ายมาในกลุ่มแรกนั้น คือ กลุ่มของ 'โต๊ะยาร์วี้' ซึ่งเป็นผู้นํากลุ่มคนที่เข้ามาลงหลักปักฐานในพื้นที่ จนมีการเรียกชื่อกลุ่มคนดังกล่าวว่า กลุ่มบ้านโต๊ะยาร์วี้ จนติดปากและเมื่อผ่านกาลเวลาการเรียกขานนามดังกล่าวก็ได้กร่อนเป็น บ้าหวี ปี พ.ศ. 2538 ตำบลบ้าหวีได้ย้ายมาเป็นส่วนหนึ่งของอำเภอหาดสำราญ จนถึงปัจจุบัน การปกครองส่วนภูมิภาค การปกครองส่วนภูมิภาค ตำบลบ้าหวีแบ่งพื้นที่การปกครองออกเป็น 4 หมู่บ้าน ได้แก่ หมู่ที่ 1 บ้านในเขา หมู่ที่ 2 บ้านบ้าหวี หมู่ที่ 3 บ้านทุ่งกอ หมู่ที่ 4 บ้านนาเกาะสัก อ้างอิง บ้าหวี บ้าหวี
ปัญญาปันสุข เป็นรายการโทรทัศน์ไทยแนวปกิณกะ–เกมโชว์ เดิมมีจุดประสงค์เพื่อช่วยเหลือผู้ได้รับผลกระทบจากการระบาดทั่วของโควิด-19 ในประเทศไทย ผลิตโดยเวิร์คพอยท์ เอ็นเทอร์เทนเมนท์ ดำเนินรายการโดยปัญญา นิรันดร์กุล ออกอากาศครั้งแรกเมื่อวันที่ 22 มิถุนายน พ.ศ. 2563 ทางช่องเวิร์คพอยท์ ก่อนจะยุติการออกอากาศในยุคแรกเมื่อวันที่ 9 กรกฎาคม พ.ศ. 2564 และกลับมาออกอากาศอีกครั้งในยุคที่ 2 ช่วงปี พ.ศ. 2566–2568 การออกอากาศ ชื่อ วัน เวลา ออกอากาศ ช่วงระหว่าง ปัญญาปันสุข จันทร์–ศุกร์ 19:00 – 20:00 น. ช่องเวิร์คพอยท์ 22 มิถุนายน – 7 สิงหาคม พ.ศ. 2563 จันทร์–พฤหัสบดี 10–13 สิงหาคม พ.ศ. 2563 จันทร์–ศุกร์ 17 สิงหาคม พ.ศ. 2563 – 9 กรกฎาคม พ.ศ. 2564 ปัญญาปันสุข 2023 พฤหัสบดี–ศุกร์ 2 กุมภาพันธ์ – 29 ธันวาคม พ.ศ. 2566 ปัญญาปันสุข 2024 4 มกราคม – 20 ธันวาคม พ.ศ. 2567 ปัญญาปันสุข 2025 จันทร์–อังคาร 13 มกราคม – 30 ธันวาคม พ.ศ. 2568 รูปแบบรายการ ในแต่ละตอน ทางรายการจะเชิญแขกรับเชิญจากทางบ้านมาพูดคุยในรายการ ถึงเรื่องราวและความยากลำบากในการใช้ชีวิต จากนั้น รายการจะให้แขกรับเชิญแข่งขันเกมที่มาจากความถนัดของแขกรับเชิญแต่ละคน หากทำสำเร็จ จะได้รับอุปกรณ์เพื่อใช้ต่อยอดในการประกอบอาชีพ รวมถึงทุนการศึกษา ในกรณีที่แขกรับเชิญเป็นนักเรียนหรือนักศึกษา รางวัล ปี รางวัล สาขา 2566 รางวัลประชาบดี ประจำปี 2566 ประเภทสื่อสร้างสรรค์ 2567 รางวัลพิฆเนศวร ครั้งที่ 12 รายการวาไรตี้โชว์ยอดเยี่ยม รางวัลโทรทัศน์ทองคำ ครั้งที่ 38 ประจำปี 2566 รายการเกมโชว์ดีเด่น รางวัลประชาบดี ประจำปี 2567 รางวัลเกียรติยศ ประเภทสื่อสร้างสรรค์ 2568 สื่อดีเด่นที่ช่วยเหลือผู้อยู่ในภาวะยากลำบาก – อ้างอิง
เขาไพร เป็นตำบลในอำเภอรัษฎา จังหวัดตรัง ปัจจุบันอยู่ในความดูแลขององค์การบริหารส่วนตำบลเขาไพรตั้งแต่ปี พ.ศ. 2539 ที่ตั้งและอาณาเขต ตำบลเขาไพร มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับตำบลหนองบัว ทิศตะวันออก ติดต่อกับตำบลน้ำตก (อำเภอทุ่งสง จังหวัดนครศรีธรรมราช) ทิศใต้ ติดต่อกับตำบลในเตา (อำเภอห้วยยอด) และตำบลหนองปรือ ทิศตะวันตก ติดต่อกับตำบลคลองปาง ประวัติ เขาไพร เดิมเป็นส่วนหนึ่งของตำบลหนองบัว อำเภอห้วยยอด ต่อมาปี พ.ศ. 2528 ได้แยกพื้นที่ตำบลหนองบัวรวม 4 หมู่บ้าน ได้แก่ หมู่ 4 บ้านทอนเหรียญ, บ้านควนไทรตอก, บ้านควนระกำ, หมู่ 7 บ้านลำช้าง, บ้านคลองเขาจันทร์, หมู่ 10 บ้านโหล๊ะท่อม, บ้านนาหนองเต่า, บ้านควนหนองยาง, บ้านด่านสาย และหมู่ 12 บ้านศาลาหลวงด้วง, บ้านสำนักเชือด, บ้านควนต้นเดือย ออกมาตั้งเป็น ตำบลเขาไพร โดยชื่อ 'เขาไพร' มีที่มาจากพื้นที่ตำบลมีลักษณะเด่นเป็นพื้นที่ที่มีป่าไม้ค่อนข้างหนาแน่นเขียวชะอุ่ม และมีภูเขาสูงชันจากเขตทิวเขานครศรีธรรมราช ภายในตำบลมีคลองสายหลัก คือ คลองไพ จึงได้นำลักษณะ 2 อย่าง มารวมกันกลายเป็นชื่อตำบล เขาไพร โดยมีกำนันครื้น ดำสุข เป็นกำนันคนแรกของตำบล ปี พ.ศ. 2533 ตำบลเขาไพรได้ย้ายมาเป็นส่วนหนึ่งของอำเภอรัษฎา จนถึงปัจจุบัน การปกครองส่วนภูมิภาค การปกครองส่วนภูมิภาค ตำบลเขาไพรแบ่งพื้นที่การปกครองออกเป็น 5 หมู่บ้าน ได้แก่ หมู่ที่ 1 บ้านลำช้าง หมู่ที่ 2 บ้านโหล๊ะท่อม หมู่ที่ 3 บ้านศาลาหลวงด้วง หมู่ที่ 4 บ้านทอนเหรียญ หมู่ที่ 5 บ้านควนไทรตอก อ้างอิง เขาไพร เขาไพร